pythainlp/thai-wiki-dataset-v4 huggingface dataset:
พิซซาเป็นชิ้น

พิซซาเป็นชิ้น  เป็นอาหารจานด่วนที่จัดให้มีขายในร้านพิซซาและแผงขายอาหารโดยเตรียมพิซซาไว้เป็นชิ้น เป็นอาหารยอดนิยมและอาหารข้างถนนในหลายพื้นที่ในโลก ร้านอาหารบ้างร้านและแผงขายพิซซาอาจขายพิซซาเป็นชิ้นเท่านั้น และมีบางร้านที่ขายทั้งแบบเป็นชั้นและทั้งถาด พิซซาขนาดจัมโบเป็นนิวยอร์กสไตล์พิซซาชิ้นใหญ่ที่มีขายอย่างแพร่หลายในวอชิงตัน ดี.ซี. พิซซา อัล แทจลีโอ เป็นอีกรูปแบบของพิซซาที่มีต้นกำเนิดมาจากโรม ประเทศอิตาลี เสิร์ฟเป็นชิ้นและขายตามน้ำหนัก
ภาพรวม.
ร้านขายพิซซ่าบางแห่งขายพิซซาทั้งถาดและแบ่งขายเป็นชิ้นพิซซาเป็นชิ้นมักทำและหั่นไว้ก่อนแล้ว และบางครั้งทำให้อุ่นอยู่โดยใช้โคมไฟร้อนอุ่นอาหาร
หลักจากลูกค้าสั่ง ชิ้นพิซซาบางครั้งจะถูกทำให้ร้อนในเตาอบพิซซาก่อนนำไปเสริฟ การขายพิซซาเป็นชิ้นจะช่วยเพิ่มกำไรให้กับร้านอาหารเนื่องจากการขายแบบนี้ ช่วยลดเวลาเตรียมพิซซาในช่วงเวลาอาหารกลางวัน เมื่อเทียบกับการที่ลูกค้าต้องสั่งและรอพิซซาที่ทำใหม่ราคาของพิซซาเป็นชิ้นถูกกว่าพิซซาเป็นถาดอยู่มาก ส่งผลให้ลูกค้ามีกำลังซื้อมากขึ้น
การขายพิซซาเป็นชิ้นพบเห็นได้มากในสหรัฐอเมริกา และมีความต้องการของลูกค้าอยู่มากในสหรัฐ ร้านขายพิซซาในนครนิวยอร์กโดยมากขายพิซซาสไตล์นิวยอร์กเป็นชิ้น และบางแห่งก็มีสิซิเลียนพิซซาเป็นชิ้นขายด้วย มีร้านขายเป็นพิซซามากกว่าพันร้านในนครนิวยอร์ก และหลายร้านขายทั้งถาดและเป็นชิ้น ในนครนิวยอร์ก พิซซาเป็นชิ้นสไตล์นิวยอร์กเป็นพิซซาที่ลูกค้าสั่งมากที่สุด พิซซาเป็นอาหารข้างถนนที่พบเห็นได้ง่ายในนครนิวยอร์ก หลายร้านแข่งขัน ประชันกันว่าร้านตัวเองขายพิซซาชิ้นที่ดีที่สุดในเมือง 
พิซซาเป็นชิ้นพบเห็นได้มากในบางพื้นที่ของบอลข่าน เช่น บอสเนียและเฮอร์เซโกวีนา บัลแกเรีย โครเอเชีย มาซิโดเนีย สโลวีเนีย ในบัลแกเรีย พิซซาเป็นชิ้นเป็นอาหารข้างถนนที่ขายโดยร้านข้างทางและแผฃพิซซาข้างถนน
พิซซาเป็นชิ้นยังถูกผลิตขายเป็นในรูปแบบอาหารแช่แข็ง และบางครั้งยังถูกแพ็คเป็นชิ้น ๆ อีกด้วย หนึ่งในตัวอย่าง ได้แก่ ยี่ห้อเรด บารอน "ทีละชิ้น" ที่สามารถนำเข้าไมโครเวฟได้ ผลิคโดยบริษัทชวาน (Schwan's)
จัมโบสไลส์.
จัมโบสไลส์เป้นพิซซาสไตล์นิวยอร์กขนาดใหญ่ที่มักจะขายเป็นชิ้น
เป็นอาหารที่แพร่หลายในวอชิงตัน ดี ซี และบางครั้งก็เป็นอาหารวางยามดึกเมื่อบาร์ใกล้บ้านปิด ร้านพิซซาในวอชิงตัน ดี ซีหลายร้านขึ้นชื่อเรื่องพิซซาจัมโบสไลส์
พิซซา อัล แทจลีโอ.
พิซซา อัล แทจลีโอเป็นพิซซาแบบอิตาเลียนที่เป็นสี่เหลี่ยมพื้นผ้า ขายเป็นชิ้นและโดยมากตามน้ำหนัก อาหารประเภทนี้มีต้นกำเนิดและเป็นที่นิยมในโรม ประเทศอิตาลี หาทานได้ในหลายพื้นที่ของโลกในปัจจุบัน แป้งของพิซซา อัล แทจลีโอบางครั้งจะทำให้สุกก่อน เพื่อความรวดเร็วในการเตรียม โดยซอสและหน้าพิซซาจะถูกใส่ในพิซซาแล้วจึงนำไปอบอีกที
กองทัพกัวเตมาลา

กองทัพกัวเตมาลา  เป็นองค์การทหารของกัวเตมาลา มีหน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ รวมถึงช่วยเหลือผู้ประสบภัยธรรมชาติร่วมกับกองกำลังเฉพาะกิจอาสาสมัครรักษาดินแดน ประกอบด้วย กองทัพบก ("Ejercito Nacional de Guatemala", ENG), กองทัพเรือ ("Marina de la Defensa Nacional", และ นาวิกโยธิน), กองทัพอากาศ ("Fuerza Aerea Guatemalteca", FAG), และ กองเกียรติยศประธานาธิบดี ("Guardia de Honor Presidencial").
คาร์คาโน

คาร์คาโน เป็นชื่อที่ถูกใช้บ่อยสำหรับตระกูลปืนไรเฟิลทางทหารแบบลูกเลื่อน แบบซองกระสุน และแบบยิงซ้ำของอิตาลีและคาร์ราบีเนอร์ ผลิตขึ้นในปี ค.ศ. 1891 ปืนไรเฟิลนี้ถูกบรรจุกระสุนสำหรับตลับคาร์คาโนขนาด 6.5×52 มม.(Cartuccia Modello 1895) ถูกพัฒนาโดยหัวหน้าช่างเทคนิค Salvatore Carcano ที่ตูริน กองทัพอาร์เซนอลในปี ค.ศ. 1890 และถูกเรียกว่า Modello (Model) 91 หรือตัวอย่างเรียกว่า M91 ด้วยความประสบความสำเร็จในการเปลี่ยนไรเฟิล Vetterli-Vitali และคาร์ราบีเนอร์ในขนาด 10.35×47mmR ได้ถูกผลิคตั้งแต่ปี ค.ศ. 1892 ถึง ค.ศ. 1945 M91 ได้ใช้ในปืนไรเฟิลแบบลูกเลื่อน(fucile)และปืนคาราบีเนอร์แบบลำกล้องขนาดสั้น(moschetto) จากโดยส่วนใหญ่ทหารอิตาลีในช่วงสงครามโลกครั้งที่หนึ่ง และโดยอิตาลีและบางส่วนของกองทัพเยอรมันในช่วงสงครามโลกครั้งที่สอง ปืนไรเฟิลนี้ยังได้ถูกใช้ในช่วงสงครามฤดูหนาวโดยฟินแลนด์และอีกครั้งโดยกองทัพที่ไม่เป็นระเบียบในซีเรีย ลิเบีย ตูนีเซีย และแอลจีเรีย ในช่วงหลังสงครามต่างๆความขัดแย้งในประเทศเหล่านั้น
ปืนไรเฟิล คาร์คาโน ไทป์ 1 เป็นรุ่นที่ถูกผลิตขึ้นโดยอิตาลีสำหรับจักรวรรดิญี่ปุ่นในช่วงก่อนสงครามโลกครั้งที่สอง ภายหลังจากการบุกครองจีน การผลิตปืนไรเฟิลรุ่นอาริซากะทั้งหมดเป็นสิ่งจำเป็นสำหรับการใช้งานของกองทัพบกจักรวรรดิ ดังนั้นกองทัพเรือจักรวรรดิจึงได้ทำสัญญากับอิตาลีสำหรับอาวุธปืนนี้ในปี ค.ศ. 1937 ปืนรุ่นไทป์ 1 มาจากต้นแบบของของปืนรุ่นไทป์ 38 และใช้ระบบลูกเลื่อนของปืนคาร์คาโน แต่ยังคงมีตลับกระสุน 5 นัดของประเภทปืนรุ่นอาริซากะ/เมาเซอร์ ปืนรุ่นไทป์ 1 ถูกใช้งานเป็นหลักโดยกองทัพเรือจักรวรรดิญี่ปุ่นและถูกบรรจุกระสุนด้วยตลับกระสุนขนาด 6.5×50มม. ของญี่ปุ่น ปืนรุ่นไทป์ 1 มีจำนวนประมาณ 60,000 กระบอกที่ถูกผลิตขึ้นโดยคลังสรรพาวุธอิตาลีสำหรับญี่ปุ่น
คาร์คาโน โมเดล 91/38 ถูกใช้งานเพื่อลอบสังหารประธานาธิบดีแห่งสหรัฐ จอห์น เอฟ เคนเนดี้ เมื่อวันที่ 22 พฤศจิกายน ค.ศ. 1963 ในแดลลัส
เค้กหัวหอม

เค้กหัวหอม  เป็นเค้กคาวหรือหวานที่ใช้หัวหอมใหญ่เป็นวัตถุดิบหลัก มีเค้กหัวหอมหลายชนิดที่รับประทานในจีน เยอรมนี สวิตเซอร์แลนด์ เวลส์และประเทศอื่น ๆ เค้กหัวหอมมีหลายรูปแบบและประเภทได้แก่ เล่าปิง พาจอน แพนเค้กต้นหอม เทเซนนีโอนอด และ ซวีเบลคูเชน
ภาพรวม.
เค้กหัวหอมใช้หอมใหญ่เป็นวัตถุดิบหลักรวมกับวัตถุดิบทำเค้กอื่น ๆการใช้หอมใหญ่ต้มช่วยลดความแรงของกลิ่นหอมในเค้กหัวหอม มันฝรั่งและเบค่อนบางครั้งก็ใช้เป็นส่วนประกอบหลักในเค้กหัวหอม วัตถุดิบเพิ่มเติมได้แก่ คอทเทจชีส และครีมเปรี้ยวเค้กช็อกโกแลตบางครั้งอาจมีส่วนประกอบของหอมใหญ่ เค้กหัวหอมหลายชนิดถูกทำขึ้นในจีน เยอรมนี สวิตเซอร์แลนด์ เวลส์และประเทศอื่น ๆ
ในอาหารจีน เค้กหัวหอมอาจทำมาจากต้นหอม เค้กหัวหอมแบบพื้นฐานทำมาจากแป้ง มันหมู ต้นหอมและเกลือ
รูปแบบ.
"เลาปิง (Laobing)".
"เล่าปิง" เป็นแพนเค้กแบบแบนที่ไม่ได้ไส่เชื้อให้ฟูโดยมีส่วนประกอบหลัก 3 อย่างคือแป้ง น้ำ และเกลือ บางครั้งใส่ต้นหอมลงไปด้วยและบางครั้งก็เสริฟแยกกัน
"พาจ็อน".
"พาจ็อน" เป็นช็อน (แพนเค้ก) ของคาวในอาหารเกาหลี ทำมาจากแป้ง ไข่ และต้นหอมหรือต้นกระเทียม บางครั้งใช้แป้งข้าวเจ้าและเพิ่มใส่อาหารทะเล หมู และเนื้อ ทงแนพาจ็อนทำมาจากต้นหอมและอาหารทะเล
แพนเค้กต้นหอม.
แพนเค้กต้นหอมเป็นแพนเค้กแบบจีนหรือขนมปังแบบแบนที่ไม่ได้ปล่อยให้ฟูโดยใช้ต้นหอมเขียวเป็นวัตถุดิบหลัก โดยมากทำมาจากแป้งโดว แม้ว่าบางครั้งจะทำมาจากส่วนผสมแป้งแบบเหลว (batter) แพนเค้กต้นหอมเป็นอาหารแบบดั้งเดิมในเซี่ยงไฮ้ ประเทศจีนและเป็นอาหารแพร่หลายทั่วประเทศ ในประเทศจีน ต้นหอมสดมันถูกใช้เป็นส่วนประกอบ ต้นหอมอาจทอดก่อนผสมกับแป้งโดว
"เทเซน นีโอนอด (Teisen nionod)".
"เทเซน นีโอนอด" เป็นเค้กหัวหอมจากเวลส์ประกอบได้ด้วยหอมใหญ่ มันฝรั่ง แป้ง เนื้อ ซุปเนื้อ เกลือและพริกไทย
ซวีเบลคูเชน ("Zwiebelkuchen)".
ซวีเบลคูเชน เป็นเค้กหัวหอมของเยอรมณีหรือขนมอบ ทำมาจากหัวหอมนึ่ง เบคอน ครีม เม็ดคาราเวย์บนแป้งโดวที่ปล่อยให้ฟู
ไทเก๊ก หมัดเล็กเหล็กตัน ภาค 2

ไทเก๊ก หมัดเล็กเหล็กตัน 2  เป็นภาพยนตร์ฮ่องกงแนวกังฟู-กำลังภายในจากปี ค.ศ. 2012 กำกับโดย สตีเฟ่น ฟุง ภาพยนตร์เรื่องนี้เป็นภาคต่อของ ไทเก๊ก หมัดเล็กเหล็กตัน นำแสดงโดย เหลียง เจียฮุย, เจย์เดน หยวน, แอนเจลล่าเบบี, เผิง อวี๋เยี่ยน, เฝิง เส้าเฟิง
เนื้อเรื่องย่อ.
หยางลู่เฉิน เกิดมาพร้อมกับพรสวรรค์พิเศษในตัว แต่กระนั้นเขาก็ถูกล้อเลียนว่าเป็นตัวตลกประจำเมือง แม่ของหยางจึงกระตุ้นให้เขาฝึกฝนวิชาการต่อสู้ โดยการเดินทางไกลไปหมู่บ้านเฉินอันเลื่องชื่อ เพื่อเรียนเพลงมวยไทเก๊ก ทว่าในหมู่บ้านเฉิน มีกฎเหล็กอยู่หนึ่งข้อคือห้ามเผยแพร่วิชาไทเก๊กแก่คนภายนอก ทันทีที่หยางเดินทางมาถึง เขาก็ถูกคนในหมู่บ้านท้าประลองฝีมือ นับตั้งแต่ผู้ชายแข็งแกร่ง, ผู้หญิงอ้อนแอ้น ไปจนถึงเด็กตัวเล็ก ๆ ทุกคนสามารถเอาชนะหยางได้หมด หลังจากผ่านการต่อสู้อันหนักหน่วง และพ่ายแพ้แก่ อู่เหนียง ลูกสาวคนสวยของ ปรมาจารย์เฉิน เจ้าหนุ่มหยางก็ยิ่งเลื่อมใสในวิชาไทเก๊ก และยิ่งอยากพบปรมาจารย์เฉินเพื่อขอฝากตัวเป็นศิษย์ แต่หยางหารู้ไม่ว่าชายแปลกหน้าซอมซ่อผู้ช่วยเขาไว้ในการประลองกับอู่เหนียง ก็คือปรมาจารย์เฉินนั่นเอง เฉินสัมผัสได้ถึงความพิเศษในตัวชายหนุ่มคนนี้ เขาจึงแอบถ่ายทอดเพลงมวยไทเก๊กให้หยางอย่างลับ ๆ จนกระทั่งวันหนึ่ง หมู่บ้านเฉินก็ถูกรุกรานโดยการมาเยือนของ ฟาง ซื่อจิ่ง เพื่อนในวัยเด็กของยื่อเหนียง ผู้นำคำสั่งราชการมาบอกให้คนในหมู่บ้านยอมรับว่า เขามีสิทธิ์สร้างทางรถไฟตัดตรงเข้ามายังหมู่บ้าน นั่นทำให้หยางต้องผนึกกำลังกับอู่เหนียง เพื่อขัดขวางไม่ให้ฟาง ซื่อจิ่งและเครื่องจักรพิฆาตของเขาทำงานสำเร็จ ในที่สุดความกล้าหาญของหยางก็สามารถเอาชนะใจอู่เหนียงและคนในหมู่บ้านได้
ทูเดย์วอสอะเฟรีเทล

"ทูเดย์วอสอะเฟรีเทล"  เป็นเพลงที่แต่งและบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ เพลงผลิตโดยสวิฟต์และนาธาน แชปแมน จำหน่ายวันที่ 22 มกราคม ค.ศ. 2010 โดยสังกัดบิกแมชีนเรเคิดส์ เป็นซิงเกิลจากเพลงประกอบภาพยนตร์"วาเลนไทน์เดย์ หวานฉ่ำ วันรักก้องโลก" ที่ฉายในปี ค.ศ. 2010 ที่เธอร่วมแสดงด้วย สวิฟต์เคยเขียนเพลงนี้ไว้แล้วนำเสนอโปรดิวเซอร์ให้เป็นเพลงประกอบภาพยนตร์ ด้านดนตรี "ทูเดย์วอสอะเฟรีเทล" เป็นเพลงป็อป และเนื้อเพลงกล่าวถึงคู่รักเดตกันอย่างมหัศจรรย์
เพลงได้รับการตอบรับที่ดีจากนักวิจารณ์ ซึ่งมองว่าเป็นเพลงที่ดีที่สุดในบรรดาเพลงประกอบ เพลงประสบความสำเร็จเชิงพาณิชย์ โดยขึ้นสิบอันดับแรกในหลายประเทศ ในประเทศแคนาดา "ทูเดย์วอสอะเฟรีเทล" เป็นเพลงแรกของสวิฟต์ที่ขึ้นอันดับหนึ่ง เพลงเปิดตัวที่อันดับสองในชาร์ต"บิลบอร์ด"ฮอต 100 สวิฟต์ส่งเสริมเพลง "ทูเดย์วอสอะเฟรีเทล" ในหลายเวที และบรรจุในรายชื่อเพลงที่แสดงในเฟียร์เลสทัวร์ ปี ค.ศ. 2010 ด้วย
มือปราบเฉือนคมอาชญากรรม

มือปราบเฉือนคมอาชญากรรม (อังกฤษ: Public Morals) เป็นละครโทรทัศน์แนวอาชญากรรม ออกอากาศทางช่อง TNT ในสหรัฐอเมริกา ตั้งแต่วันที่ 25 สิงหาคม ค.ศ. 2015 จนถึงวันที่ 20 ตุลาคม ค.ศ. 2015 ในไทยจะมีให้ชมที่ช่อง โมโนพลัส นำแสดงโดย เอ็ดเวิร์ด เบิร์นส์, ไมเคิล ราพาพอร์ต, เอลิซาเบธ มาสุชชี, แคททรีน่า บาว์เดน, รูเบน ซานติอาโก้ ฮัดสัน, วาส เอ็ม. สตีเวนส์, เคทท์ น็อบส์, ออสติน สโตเวลล์, แพทธริค เมอร์นีย์, ลินดอน สมิธ, ไบรอัน ไวล์ส, คอร์แมค คัลลิเนน
โครงเรื่อง.
เรื่องราวในช่วงปี 1960 แห่งมหานครนิวยอร์ค ที่ซึ่งตำรวจเลือกเดินเส้นทางระหว่างศีลธรรม อาชญากรรม หรือแม้แต่การทุจริต ล้วนเป็นสิ่งเย้ายวนของความเลวร้ายและจบลงด้วยการนองเลือด
แคทรีนา บาว์เดน

แคทรีนา บาว์เดน (เกิดวันที่ 19 กันยายน ค.ศ. 1988 เธอเป็นนักแสดงหญิงชาวอเมริกัน 
เธอเริ่มมีชื่อเสียงจากการแสดงเป็น "แคร์รี่" ในละครโทรทัศน์เรื่อง "30 Rock" (2006–2013). และภาพยนตร์เรื่อง "Sex Drive", "Piranha 3DD และ "Scary Movie 5"
คริสทีอัน ซีเกอ

คริสทีอัน ซีเกอ (เกิดวันที่ 1 กุมภาพันธ์ ค.ศ. 1972) เป็นอดีตนักฟุตบอลชาวเยอรมัน
เขาเริ่มต้นสโมสรอาชีพกับไบเอิร์นมิวนิก ซึ่งเขาสามารถคว้าแชมป์บุนเดิสลีกา 2 สมัย และยูฟ่าคัพ 1 สมัย ต่อมาเขาย้ายไปเอซี มิลาน คว้าแชมป์เซเรียอาได้ 1 สมัย ต่อมาในปี ค.ศ. 1999 เขาย้ายไปมิดเดิลส์เบรอในพรีเมียร์ลีก ซึ่งเขาได้รับการโหวตให้เป็นผู้เล่นยอดเยี่ยมแห่งปี ปีถัดมา เขาเข้าร่วมกับลิเวอร์พูล และสามารถพาทีมคว้าเทรเบิลแชมป์ในฤดูกาล 2000–01 ได้แก่ ลีกคัพ, เอฟเอคัพ และยูฟ่าคัพ และในปี ค.ศ. 2001 เขาย้ายไปทอตนัมฮอตสเปอร์ ก่อนที่จะสิ้นสุดการค้าแข้งกับโบรุสซีอาเมินเชินกลัทบัค
ในส่วนของทีมชาติเยอรมนี เขาคว้าแชมป์ยูโร 1996 และได้รองชนะเลิศในฟุตบอลโลก 2002 เขายังได้ลงเล่นให้กับทีมชาติในรายการยูโร 2000, ยูโร 2004 และฟุตบอลโลก 1998 ซีเกอถูกมองว่าเป็นผู้เชี่ยวชาญด้านฟรีคิก
ซีเกอ เคยรับงานคุมทีม ราชบุรี มิตรผล ใน ไทยลีก แต่ผ่านไปเพียง 2 นัด ก็แยกทางกับสโมสรอันเนื่องจากปัญหาส่วนตัว
สถิติ.
สโมสรอาชีพ.
"อ้างอิง:"
ลิซา บอยล์

ลิซา ดอรีน บอยล์  หรือชื่อที่ใช้ในการแสดงว่า ลิซา บอยล์ เกิดวันที่ 6 สิงหาคม ค.ศ. 1964 เธอเป็นนักแสดงหญิงชาวอเมริกัน เป็นที่รู้จักจากการเป็นางแบบในนิตยสาร เพลย์บอย
เธอเริ่มมีชื่อเสียงในด้านการแสดงในละครโทรทัศน์เรื่อง Earth Girls Are Easy (1998) ส่วนด้านภาพยนตร์ เธอมีชื่อเสียงจากการแสดงภาพยนตร์เรื่อง Bad Boys, Lost Highway, Face/Off และยังมีผลงานภาพยนตร์อีโรติกด้วย คือเรื่อง On the Edge (1994)
ถนนลำพูนไชย

ถนนลำพูนไชย เป็นถนนสายสั้น ๆ ในย่านเยาวราช พื้นที่แขวงตลาดน้อยและแขวงสัมพันธวงศ์ เขตสัมพันธวงศ์ กรุงเทพมหานคร มีจุดเริ่มต้นที่ถนนพระรามที่ 4 ไปทางทิศตะวันตกเฉียงใต้ ผ่านทางแยกลำพูนไชยที่เป็นจุดตัดกับถนนเจริญกรุง และไปสิ้นสุดที่ถนนเยาวราชบริเวณใกล้กับวงเวียนโอเดียน
ไม่ทราบประวัติเป็นที่แน่ชัดว่าถนนลำพูนไชยสร้างขึ้นมาเมื่อไหร่ แต่สันนิษฐานว่าน่าจะตัดขึ้นหลัง พ.ศ. 2443 เนื่องจากปรากฏในเอกสารจดหมายเหตุว่า มีการตัด "ถนนระหว่างหลังตึกแถวตำบลสามแยก ถนนหัวลำโพง ผ่านถนนเจริญกรุง ตกถนนเยาวราช" สำหรับให้บริษัทรถรางวางรางลัดมาถนนเยาวราชสายหนึ่ง ซึ่งน่าจะหมายถึงถนนลำพูนไชยในปัจจุบัน
ถนนลำพูนไชยเป็นที่ตั้งของสถาบันกวดวิชาดาว้องก์ และเมื่อปี พ.ศ. 2493 ยังเคยเป็นที่ตั้งของสำนักงานใหญ่ธนาคารกรุงศรีอยุธยา
จะปิ้ง

จะปิ้ง หรือ จับปิ้ง (ภาษาปากเรียก กระจับปิ้ง และตะปิ้ง) เครื่องประดับสำหรับเด็กอย่างหนึ่ง ใช้สวมใส่เพื่อปกปิดอวัยวะเพศของเด็กโดยใช้ผูกที่บั้นเอว พบทั่วไปในดินแดนอินเดียตอนใต้ เอเชียตะวันออกเฉียงใต้ เช่น มาเลเซีย อินโดนีเซีย และทุกภาคของประเทศไทย
ในอินเดียตอนใต้ มีเครื่องประดับของชาวทมิฬที่มีลักษณะและการใช้งานคล้ายจะปิ้ง ที่เรียกว่า Araimudi หรือ Araimuti ในภาษาทมิฬเป็นแผ่นโลหะเงินหรือทองคำขนาดเล็ก รูปหัวใจ ใช้อวัยวะเพศของเด็กผู้หญิงและเด็กผู้ชาย เป็นเครื่องรางที่คุ้มครองผู้สวมใส่จากวิญญาณร้ายและอันตรายต่าง ๆ จะปิ้งยังพบแพร่หลายในคาบสมุทรมลายูในสมัยอาณาจักรศรีวิชัย ประมาณพุทธศตวรรษที่ 7-13 พบทางตอนเหนือและชายฝั่งทะเลตะวันออกของมาเลเซีย ยังพบในหมู่เกาะต่าง ๆ ของอินโดนีเซีย โดยใช้สวมใส่ให้กับเด็กผู้หญิงและเด็กผู้ชายเมื่อสามารถยืนหรือเดินได้ จะปิ้งในแถบนี้มีลักษณะคล้ายรูปหัวใจหรือใบโพ ลวดลายที่สลักตกแต่งลงลงบนจับปิ้งมี 2 รูปแบบ คือ ลายพันธุ์พฤกษาใช้สลักบนจับปิ้งสำหรับเด็กผู้หญิง ส่วนลายกากบาท (เครื่องหมาย +) ใช้สลักบนจับปิ้งสำหรับเด็กผู้ชาย ในราชสำนัก จะปิ้งสำหรับพระบรมวงศานุวงศ์ หรือเจ้านายในราชตระกูล ทำด้วยโลหะมีค่า เช่น ทองคำ และมีการสงวนการใช้เชือกสีขาว สีเหลือง สีแดง สีเขียว และสีม่วง
จะปิ้งในประเทศไทย.
จะปิ้งในประเทศไทย ใช้สำหรับเด็กผู้หญิง ปกติธรรมเนียมสำหรับทารกแต่สมัยก่อน โดยเฉพาะเด็กหญิงนับตั้งแต่โกนผมไฟเป็นต้นไป จะปิ้งมีลักษณะเป็นแผ่น รูปร่างต่าง ๆ กัน เช่น รูปทรงทะนาน รูปกระเบื้องเกล็ดเต่า รูปหน้าแว่น เป็นต้ำ ทำด้วยกะลา เงิน นาคและทองคำ ก็มี เด็กหญิงตามพื้นบ้านทั่วไปมักผูกจะปิ้งทำด้วยกะลาโดยฝานกะลาตอนข้างลูกขนาดครึ่งฝ่ามือ ตัดเจียนเป็นรูปอย่างทรงทะนานบ้าง รูปอย่างหน้าแว่นบ้าง เกลาผิวทั้งด้านหน้าและด้านหลังให้เรียบเกลี้ยงขัดให้มันขึ้น เจาะรูเล็ก ๆ ที่ริมขอบตอนบนไว้ 2 รู ห่างกันพอสมควร ไว้สำหรับร้อยเชือกผูกเอวเด็ก ปล่อยให้ชิ้นจะปิ้งกะลาห้อยลงปิดบังที่ลับได้มิดชิดพอสมควร จะปิ้งกะลานี้อาจเลี่ยมขอบด้วยเงิน นาก และทองคำ ก็มี ตามฐานะของบิดามารดา
เด็กหญิงลูกผู้มีฐานะดีมักใช้จะปิ้งเงิน จะปิ้งนาก ทำเป็นจะปิ้งอ่อนอย่างหนึ่งกับจะปิ้งแข็งอีกอย่าง
จะปิ้งอย่างอ่อน ทำด้วยห่วงเล็ก ๆ ถักขึ้นเป็นแผ่นค่อนข้างโปร่งอย่างหนึ่ง กับถักเป็นแผ่นทึบอีกอย่างหนึ่ง รูปร่างอย่างกระเบื้องเกล็ดเต่า รูปสามเหลี่ยมหรือรูปสี่เหลี่ยมชายแหล ตอนบนแผ่นจะปิ้งชนิดนี้มีห่วงสำหรับร้อยสร้อยเงินหรือนากเป็นสายผูกจะปิ้งกับบั้นเอว
จะปิ้งอย่างแข็ง มีรูปพรรณคล้ายกับจะปิ้งกะลา ทำด้วยเงิน นาก และทอง ก็มี มักทำเป็นแผ่นรูปทรงทะนาน คือ ตอนบนกลมป้อม ตอนกลางรวบเรียวแหลม กลางแผ่นจะปิ้งดุนให้นูนเป็นกระเปาะกลมมนขึ้นพอสมควร ขอบจะปิ้งมักเลี่ยมให้มนเพื่อกันขอบไว้มิให้บาดเนื้อเด็ก ที่ขอบนี้ถ้าเป็นจะปิ้งเงิน มักเลี่ยมด้วยนากและจะปิ้งนากมักเลี่ยมด้วยทองคำ ที่ขอบตอนบนของจะปิ้งทำเป็นหลอดคล้ายตะครุดติดไว้สำหรับร้อย สร้อยเงิน นากหรือทอง แขวนจะปิ้งผู้กบั้นเอวเด็ก
พระมหารัชมงคลดิลก (บุญเรือน ปุณฺณโก)

พระมหารัชมงคลดิลก นามเดิม บุญเรือน ปิ่นเกษ ฉายา ปุณฺณโก อดีตผู้ช่วยเจ้าอาวาสวัดบวรนิเวศราชวรวิหาร และเป็นพระอภิบาลในพระภิกษุ พระบาทสมเด็จพระวชิรเกล้าเจ้าอยู่หัว เมื่อครั้งทรงผนวช ขณะดำรงพระอิสริยยศเป็น "สมเด็จพระบรมโอรสาธิราช สยามมกุฎราชกุมาร"
ประวัติ.
พระมหารัชมงคลดิลก มีนามเดิมว่า บุญเรือน ปิ่นเกษ เกิดเมื่อวันที่ 7 กุมภาพันธ์ พ.ศ. 2466 ที่ตำบลบางกุ้ง อำเภอบางคนที จังหวัดสมุทรสงคราม เป็นบุตรของนายเรือง กับนางช้อย ปิ่นเกษ
ในเดือนกรกฎาคม พ.ศ. 2480 ได้บรรพชาเป็นสามเณร ณ วัดอมรเทพ ตำบลบางกุ้ง อำเภอบางคนที จังหวัดสมุทรสงคราม โดยมี พระอธิการจันทร์ กิตฺติสาโร วัดบ้านยาง ตำบลท่ามะขาม อำเภอเมือง จังหวัดกาญจนบุรี เป็นพระอุปัชฌาย์ ต่อมาในวันที่ 9 พฤษภาคม พ.ศ. 2487 ได้อุปสมบทเป็นพระภิกษุ ณ วัดบางคนทีนอก ตำบลกระดังงา อำเภอบางคนที จังหวัดสมุทรสงคราม โดยมีพระครูบัณฑรธรรมธาดา วัดอมรเทพ ตำบลบางกุ้ง อำเภอบางคนที จังหวัดสมุทรสงคราม เป็นพระอุปัชฌาย์
พระมหารัชมงคลดิลก สำเร็จการศึกษาชั้นประถมปีที่ 4 จากโรงเรียนทับทิมจั่นบุญมี อำเภอบางคนที จังหวัดสมุทรสงคราม และการศึกษาพระปริยัติธรรม สอบได้นักธรรมชั้นเอก ณ สำนักเรียนวัดอมรเทพ จังหวัดสมุทรสงคราม ต่อมาย้ายเข้ามาศึกษาพระปริยัติธรรมต่อ ณ สำนักวัดบวรนิเวศวิหาร สอบได้เปรียญธรรม 5 ประโยค
พระมหารัชมงคลดิลก ถึงมรณภาพ เมื่อวันที่ 17 กุมภาพันธ์ พ.ศ. 2542 ด้วยอุบัติเหตุทางรถยนต์ ขณะเดินทางไปปฏิบัติศาสนกิจที่จังหวัดตราด อายุได้ 76 ปี พรรษา 55
สมณศักดิ์.
ตำแหน่งหน้าที่ทางการคณะสงฆ์.
พระมหารัชมงคลดิลก เคยดำรงตำแหน่งเป็นกรรมการมหาเถรสมาคม เจ้าคณะแขวงบวรนิเวศ เลขานุการสมเด็จพระสังฆราช และตำแหน่งอื่น ๆ อีกหลายตำแหน่ง
นอกจากนั้น ยังเคยเป็นพระอภิบาล (พระพี่เลี้ยง) ในพระภิกษุสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (พระยศในขณะนั้น) ในคราวทรงผนวช เสด็จประทับ ณ วัดบวรนิเวศวิหาร เมื่อปี พ.ศ. 2521
ยูฟ่าแชมเปียนส์ลีก ฤดูกาล 2010–11 รอบแบ่งกลุ่ม

รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2010–11 เริ่มแข่งขันในวันที่ 14 กันยายน พ.ศ. 2553 (ค.ศ. 2010) จนถึงวันที่ 8 ธันวาคม พ.ศ. 2553 (ค.ศ. 2010). 32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2010–11.
ทีมวาง.
การจับสลากมีขึ้นเมื่อวันจันทร์ที่ 26 สิงหาคม พ.ศ. 2553 (ค.ศ. 2015), เวลา 18:00 น. CEST หรือเวลา 23:00 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.
แต่ละทีมจะถูกจัดอยู่ในสี่โถ ตามหลักค่าสัมประสิทธิ์สโมสรยูฟ่า ในปี ค.ศ. 2010. แชมป์เก่าจากฤดูกาลที่ผ่านมา, อินแตร์นาซีโอนาเล, เป็นทีมวางโดยอัตโนมัติที่อยู่ในโถที่ 1. ทีมที่มาจากชาติสมาคมเดียวกันจะไม่ถูกจับสลากมาพบกันเองได้. ทีมจากโถที่ 1 จัดอยู่ในอันดับที่ 1–10, ทีมจากโถที่ 2 จัดอยู่ในอันดับที่ 11–29, ทีมจากโถที่ 3 จัดอยู่ในอันดับที่ 30–63, ในขณะที่โถที่ 4 จัดอยู่ในอันดับที่ 73–180 และทีมที่ไม่มีการจัดอันดับ.
th แชมป์เก่า
c ผ่านเข้ารอบแม้ในกรณี รอบเพลย์ออฟ (เส้นทางแชมเปียนส์)
n ผ่านเข้ารอบแม้ในกรณี รอบเพลย์ออฟ (เส้นทางไม่ได้เป็นแชมเปียนส์)
กลุ่ม.
เวลาสิ้นสุดจนถึงเดือนตุลาคมคือ CEST (UTC+2), หลังจากนั้นเวลาก็เป็น CET (UTC+1)
มิสทัวริซึมควีนอินเตอร์เนชันแนล 2018

มิสทัวริซึมควีนอินเตอร์เนชันแนล 2018 หรือ ราชินีการท่องเที่ยวนานาชาติ 2018  เป็นการจัดการประกวดมิสเตอร์อินเตอร์เนชันแนลครั้งที่ 16 จัดเมื่อวัน 16 พฤษภาคม พ.ศ. 2561 ณ หอประชุมกองทัพเรือ, เขตบางกอกใหญ่, กรุงเทพมหานคร, ประเทศไทย โดยไรอนู นัมเชียร์ มิสทัวริซึมควีนอินเตอร์เนชันแนล 2016 ได้มอบตำแหน่งแก่ คามิลลา รีส คาวาลคานติ โกอีส จากบราซิล เป็นผู้ครองตำแหน่งคนใหม่
ผู้เข้าประกวด.
55 ผู้เข้าประกวดที่ได้รับการยืนยัน
โชมะ อูโนะ

โชมะ อูโนะ  เป็นนักสเกตลีลาชาวญี่ปุ่น ปัจจุบันเป็นนักสเกตลีลาชายอันดับสองของโลก เขาได้เหรียญทองใน สเกตลีลาชิงแชมป์สี่ทวีปปี 2019 เหรียญเงินในโอลิมปิกฤดูหนาว 2018 เหรียญเงินการแข่งขันสเกตลีลาชิงแชมป์โลกปี 2017 ชนะเลิศในการแข่งขันในเอเชียนเกมส์ฤดูหนาว 2017 และได้เหรียญในรายการแข่งขันชั้นนำอื่นๆอีกมากมาย ซึ่งก่อนที่เขาจะขึ้นมาแข่งขันระดับผู้ใหญ่ เขาเคยเป็นแชมป์โลกในการแข่งขันระดับเยาวชนในปี 2015 มาก่อน อูโนะเป็นนักสเกตลีลาคนแรกที่สามารถทำท่าฟลิป(Flip) 4 รอบในการแข่งขันระดับนานาชาติ และยังคงเป็นเจ้าสถิติผู้ครองคะแนนสูงสุดในโปรแกรมระยะสั้นของระดับเยาวชน
เอนส์ลีย์ เมตแลนด์-ไนลส์

เอนส์ลีย์ คอรี เมตแลนด์-ไนลส์ (เกิดวันที่ 29 สิงหาคม ค.ศ. 1997) เป็นนักฟุตบอลชาวอังกฤษในตำแหน่งปีก, กองกลาง และแบ็คขวา ปัจจุบันลงเล่นให้กับเซาแทมป์ตัน โดยยืมตัวมาจากสโมสรฟุตบอลอาร์เซนอล แต่ในฤดูกาล 2015–16 เขาถูกปล่อยยืมตัวให้กับอิปสวิชทาวน์ ส่วนในนามทีมชาติ เขาเล่นให้กับอังกฤษ ตั้งแต่รุ่นอายุไม่เกิน 17 ปี จนถึง 21 ปี
ทีมชาติ.
เมตแลนด์-ไนลส์ ลงเล่นให้กับทีมชาติอังกฤษในหลากหลายรุ่นอายุ เขาลงเล่น 3 นัดให้กับทีมชาติรุ่นอายุไม่เกิน 17 ปี ในปี ค.ศ. 2014
ต่อมาในเดือนพฤศจิกายน ค.ศ. 2014 เขาถูกเรียกตัวติดทีมชาติรุ่นอายุไม่เกิน 18 ปี และยิงประตูได้ในนัดที่เอาชนะทีมชาติโปแลนด์รุ่นอายุเดียวกัน 3-2 เขาลงเล่น 4 นัดให้กับรุ่นอายุไม่เกิน 18 ปี
เดือนกันยายน ค.ศ. 2015 เมตแลนด์-ไนลส์ ถูกเรียกตัวติดทีมชาติรุ่นอายุไม่เกิน 19 ปี และยิง
ประตูในนัดที่เอาชนะเยอรมนี 3-2 ในวันที่ 4 กันยายน ค.ศ. 2015 เขายิงประตูในนัดถัดมาที่ชนะมาซิโดเนีย 2-0 เขายังได้ลงเล่นในฟุตบอลชิงแชมป์แห่งชาติยุโรป รุ่นอายุไม่เกิน 19 ปี ซึ่งทีมชาติอังกฤษของเขาผ่านเข้าไปถึงรอบรองชนะเลิศ
วันที่ 1 กันยายน ค.ศ. 2016 เขายิงประตูให้กับทีมชาติรุ่นอายุไม่เกิน 20 ปี ในนัดที่เสมอบราซิล 1-1 ต่อมาเดือนพฤษภาคม ค.ศ. 2017 เขาถูกเรียกตัวติดทีมชาติรุ่นอายุไม่เกิน 20 ปีอีกครั้ง เพื่อไปแข่งขันฟุตบอลโลกเยาวชนอายุไม่เกิน 20 ปีที่ประเทศเกาหลีใต้ ซึ่งอังกฤษผ่านเข้าสู่นัดชิงชนะเลิศพบกับเวเนซุเอลา เขาถูกเปลี่ยนตัวลงสนามในนาทีที่ 75 ช่วยให้อังกฤษเฉือนชนะเวเนซุเอลา 1-0 และทำให้อังกฤษคว้าแชมป์ฟุตบอลโลกเยาวชนอายุไม่เกิน 20 ปี เป็นครั้งแรก
สเกตลีลาชิงแชมป์โลก

สเกตลีลาชิงแชมป์โลก (World Figure Skating Championships) เป็นการแข่งขันสเกตลีลาที่จัดขึ้นปีละครั้งโดยสหภาพสเกตนานาชาติ (ISU) โดยทั่วไปมักจัดขึ้นราวเดือนมีนาคม การแข่งขันแบ่งออกเป็นสี่ประเภทได้แก่ เดี่ยวชาย, เดี่ยวหญิง, สเกตคู่ และ ไอซ์แดนซิง การแข่งขันรายการนี้ถือเป็นการแข่งขันที่ทรงเกียรติที่สุดในบรรดารายการแข่งขันทั้งหมดของ ISU ผู้ชนะเลิศในรายการนี้จะได้รับการยอมรับนับถือว่าเป็นผู้ยืนอยู่บนจุดสูงสุดของอาชีพนักสเกตลีลา การแข่งขันรายการนี้ถูกจัดขึ้นครั้งแรกในปีค.ศ. 1896 ที่เซนต์ปีเตอร์สเบิร์ก จักรวรรดิรัสเซีย
อันดับเหรียญรวมทุกประเภทการแข่ง.
ณ เดือนกุมภาพันธ์ ค.ศ. 2018
เซอัด กอลาชินัตส์

เซอัด กอลาชินัตส์ (บอสเนีย: ; เกิดวันที่ 20 มิถุนายน ค.ศ. 1993) เป็นนักฟุตบอลชาวบอสเนีย ปัจจุบันลงเล่นตำแหน่งกองหลังให้แก่มาร์แซย์และทีมชาติบอสเนียและเฮอร์เซโกวีนา
สโมสร.
อาร์เซนอล.
วันที่ 6 มิถุนายน ค.ศ. 2017 สโมสรฟุตบอลอาร์เซนอลประกาศคว้าตัวเซอัด กอลาชินัตส์ แบบไม่มีค่าตัว กอลาชินัตส์ยิงประตูแรกในนัดแรกที่เขาลงเล่น นัดชนะลูกโทษต่อเชลซีในเอฟเอคอมมิวนิตีชีลด์ 2017 เขาลงเล่นในพรีเมียร์ลีกนัดแรก และจ่ายบอลสำเร็จหนึ่งครั้งในนัดที่ชนะเลสเตอร์ซิตี 4–3 เขาได้รับคะแนนเสียงให้เป็นผู้เล่นยอดเยี่ยมประจำเดือนของสโมสร เมื่อวันที่ 14 กันยายน กอลาชินัตส์ยิงประตูแรกในยูฟ่ายูโรปาลีก นัดที่ชนะเอฟเซเคิล์น 3–1 เขายิงประตูแรกในพรีเมียร์ลีกในวันที่ 28 ตุลาคม นัดที่ชนะสวอนซีซิตี 2–1 เขาได้รับการลงคะแนนเสียงให้เป็นผู้เล่นยอดเยี่ยมของสโมสรอีกครั้งในเดือนตุลาคม
ทีมชาติ.
กอลาชินัตส์ถือหนังสือเดินทางเยอรมนี เขาจึงได้ลงเล่นให้กับทีมชาติเยอรมนีหลายรุ่นอายุ ต่อมาเขาย้ายไปเล่นให้กับทีมชาติบอสเนียและเฮอร์เซโกวีนา ซึ่งเป็นทีมชาติบ้านเกิดของพ่อและแม่ กอลาชินัตส์ถูกเรียกตัวติดทีมชาติในปี ค.ศ. 2013. พ่อของเขากล่าวว่า การเลือกเล่นให้ทีมชาติบอสเนีย เป็นตัวเลือกแรกของกอลาชินัตส์
วันที่ 18 พฤศจิกายน ค.ศ. 2013 กอลาชินัตส์ลงเล่นให้บอสเนียนัดแรก เป็นนัดกระชับมิตรที่แพ้อาร์เจนตินา 2–0 ต่อมาเขามีชื่อติดทีมชาติไปแข่งขันฟุตบอลโลก 2014 ที่ประเทศบราซิล ในนาทีที่ 3 ของการแข่งขันนัดแรกของกลุ่ม กอลาชินัตส์สกัดเข้าประตูตัวเองอย่างโชคร้าย ในนัดที่แพ้อาร์เจนตินา 2–1 ที่สนามกีฬามารากานัง ถือเป็นการทำเข้าประตูตัวเองที่เร็วที่สุดในประวัติศาสตร์ฟุตบอลโลก
 "ณ วันที่ 9 มกราคม ค.ศ. 2022"
 "ณ วันที่ 12 ตุลาคม ค.ศ. 2021"
เกียรติประวัติ.
อาร์เซนอล
รางวัลส่วนตัว
ยูฟ่าแชมเปียนส์ลีก ฤดูกาล 2009–10

ยูฟ่าแชมเปียนส์ลีก ฤดูกาล 2009-10 นี้จะเป็นฤดูกาลที่ 55 ของการแข่งขันฟุตบอลสโมสรยุโรป โดยการแข่งขันนี้ จัดโดย ยูฟ่า และเป็นฤดูกาลที่ 18 ในการใช้ชื่อ ยูฟ่าแชมเปียนส์ลีก
ทีมที่มีคุณสมบัติเข้าการแข่งขัน.
ทีมสโมสรทั้งหมด 76 ทีมที่จะมีส่วนร่วมในการแข่งขันครั้งนี้ จะมาจาก 52 สมาชิกของ ยูฟ่า (ยกเว้น ประเทศลิกเตนสไตน์ ที่ยังไม่มีการแข่งขันฟุตบอลลีกในประเทศ)
ด้านล่างนี้เป็นคุณสมบัติการเข้าแข่งขันของลีกในแต่ละประเทศ
รอบคัดเลือก.
รอบคัดเลือกรอบแรก.
นัดแรกลงเล่นในวันที่ 30 มิถุนายน และ 1 กรกฎาคม, และนัดที่สองจะลงเล่นในวันที่ 7 และ 8 กรกฎาคม พ.ศ. 2552 (ค.ศ. 2009).
† Order of legs reversed after original draw
รอบคัดเลือกรอบสอง.
นัดแรกลงเล่นในวันที่ 14 และ 15 กรกฎาคม, และนัดที่สองจะลงเล่นในวันที่ 21 และ 22 กรกฎาคม พ.ศ. 2552 (ค.ศ. 2009).
รอบคัดเลือกรอบสาม.
รอบคัดเลือกรอบสามได้ถูกแบ่งออกเป็นสองส่วน: หนึ่งส่วนสำหรับเส้นทางแชมเปียนส์และหนึ่งส่วนสำหรับเส้นทางไม่ได้เป็นแชมเปียนส์. นัดแรกจะลงเล่นในวันที่ 28 และ 29 กรกฎาคม, และนัดที่สองจะลงเล่นในวันที่ 4 และ 5 สิงหาคม พ.ศ. 2552 (ค.ศ. 2009). ทีมที่แพ้ในสองส่วนจะได้เข้าสู่ รอบเพลย์ออฟ ของ ยูฟ่ายูโรปาลีก ฤดูกาล 2009–10.
อัลก็อย

อัลก็อย  เป็นอนุภูมิภาคทางตอนใต้ของประเทศเยอรมนี ครอบคลุมทางใต้ของภาคชวาเบินในรัฐบาวาเรีย, พื้นที่ทางตะวันออกเฉียงเหนือของรัฐบาเดิน-เวือร์ทเทิมแบร์ค และบางส่วนของประเทศออสเตรีย แม่น้ำสายหลักในภาคอัลก็อยได้แก่แม่น้ำเล็คและแม่น้ำอิลเลอร์ ภาคอัลก็อยมีภูมิประเทศที่สวยงามและมีชื่อเสียงในด้านการพักร้อนและการท่องเที่ยวเชิงบำบัดการเจ็บไข้ได้ป่วย เมืองที่ใหญ่ที่สุดในภาคอัลก็อยคือเค็มพ์เทิน
วิลล์ กริกก์

วิลเลียม ดอนัลด์ กริกก์ (เกิดวันที่ 3 กรกฎาคม ค.ศ. 1991) เป็นนักฟุตบอลตำแหน่งกองหน้าที่ลงเล่นให้กับสโมสรฟุตบอลซันเดอร์แลนด์ในลีกวัน ส่วนในนามทีมชาติ เขาลงเล่นให้กับไอร์แลนด์เหนือ กริกก์เริ่มต้นเส้นทางนักฟุตบอลอาชีพกับวัลซอลล์ และเขาได้รับรางวัลผู้เล่นยอดเยี่ยมของสโมสรในฤดูกาล 2012–13
ทีมชาติ.
กริกก์ ลงเล่นให้กับไอร์แลนด์เหนือ ตั้งแต่รุ่นอายุไม่เกิน 19 ปี, รุ่นอายุไม่เกิน 21 ปี และชุดใหญ่
สำหรับรุ่นอายุไม่เกิน 21 ปี วันที่ 3 กันยายน ค.ศ. 2010 เขายิงประตูในฐานะตัวสำรองที่ลงเล่นนัดแรก พบกับซานมารีโน ในการแข่งขันรอบคัดเลือกของฟุตบอลชิงแชมป์แห่งชาติยุโรป รุ่นอายุไม่เกิน 21 ปี ต่อมาวันที่ เขาลงเล่นให้กับทีมชุดใหญ่นัดแรกที่แพ้เนเธอร์แลนด์ 6–0 ในนัดกระชิบมิตรเมื่อวันที่ 2 มิถุนายน ค.ศ. 2012 โดยเขาลงเล่นครบ 90 นาที แต่หลังจากที่ผ่านนัดกระชิบมิตรไป 5 นัด และการแข่งขันฟุตบอลโลก 2014 รอบคัดเลือก ชื่อของเขากลับหลุดจากทีมชาติช่วงเดือนตุลาคม ค.ศ. 2013 จนถึงมีนาคม ค.ศ. 2015 อย่างไรก็ตาม เขาทำผลงานได้ดีกับมิลตันคีนส์ดอนส์ ทำให้เขาได้กลับมาเล่นทีมชาติอีกครั้ง ในนัดกระชับมิตรพบกับสกอตแลนด์ เขาลงเล่นไป 58 นาทีก่อนถูกเปลี่ยนออก สุดท้ายทีมชาติของเขาพ่ายไป 1–0
วันที่ 18 พฤษภาคม ค.ศ. 2016 กริกก์ถูกเรียกตัวติดทีมชาติที่จะไปแข่งขันฟุตบอลชิงแชมป์แห่งชาติยุโรป 2016 ต่อมาวันที่ 28 พฤษภาคม เขายังคงมีชื่อติดทีมชาติที่คัดเหลือ 23 คนสุดท้าย ทว่าตลอดรายการแข่งขัน เขากลับมิได้ลงเล่นเลยแม้แต่นาทีเดียว
เกียรติประวัติ.
Brentford
มิลตันคีนส์ดอนส์
วีแกนแอทเลติก
ประเภทบุคคล
การล้อมคามากูระ (ค.ศ. 1333)

การล้อมคามากูระ ค.ศ. 1333  เป็นสงครามครั้งสำคัญซึ่งเป็นส่วนหนึ่งของสงครามปีเก็งโก อันเป็นหมุดหมายสำคัญที่นำไปสู่การล่มสลายของตระกูลโฮโจ ตระกูลที่ทำหน้าที่เป็นชิกเก็งหรือผู้สำเร็จราชการแทนโชกุนมานับร้อยปี กองทัพที่จงรักภักดีต่อจักรพรรดิโกะ-ไดโงะ ภายใต้การนำของนิตตะ โยชิซาดะ ได้บุกเข้ายึดเมืองคามากูระและทำลายเมืองจนราบคาบ ทำให้รัฐบาลโชกุนคามากูระล่มสลายลง และผู้นำตระกูลโฮโจคนสุดท้ายคือโฮโจ ทากาโตกิ ได้หนีไปยังวัดโทโช อันเป็นวัดประจำตระกูลโฮโจ พร้อมกับทำเซ็ปปูกุ หรือการฆ่าตัวตาย ส่งผลให้ตระกูลโฮโจล่มสลายลง
โทโชจิ

โทโชจิ  เป็นวัดประจำตระกูลโฮโจแห่งยุคคามากูระ สร้างขึ้นในสมัยของโฮโจ ยาซูโตกิ ผู้เป็นชิกเก็งหรือผู้สำเร็จราชการแทนโชกุนคนที่ 3 เมื่อ ค.ศ. 1237 เพื่อระลึกถึงมารดาของเขา ร่างของเธอได้ถูกฝังไว้ที่วัดแห่งนี้ และร่างชิกเก็งทุกคนในยุคคามากูระจะถูกนำมาฝังไว้ที่นี่
ยุทธการที่โบรดี (ค.ศ. 1941)

ยุทธการที่โบรดี(ชื่ออื่นๆที่ถูกใช้รวมถึงยุทธการที่ดับนา, ยุทธการที่ดับโน, ยุทธการที่โรฟเน,ยุทธการที่โรฟเน-โบรดี)เป็นการสู้รบของรถถังระหว่างกลุ่มพันเซอร์ที่ 1 ของเหล่ากองทัพที่ 3 และเหล่ากองทัพที่ 48 (ยานยนต์) และห้าเหล่ายานยนต์ของกองทัพที่ 5 และกองทัพที่ 6 ของโซเวียตในรูปแบบสามเหลี่ยมโดยเมืองดับโน Lutsk และโบรดีในช่วงระหว่างวันที่ 23 และ 30 มิถุนายน ค.ศ. 1941 เป็นที่รู้จักในประวัติศาสตร์โซเวียตว่าเป็นส่วนหนึ่งของ"ยุทธการป้องกันชายแดน" แม้ว่ากองทัพแดงจะได้สร้างความสูญเสียอย่างมากต่อกองทัพเยอรมัน พวกเขาก็ถูกหลงกลและประสบความสูญเสียรถถังเป็นอย่างมากเช่นกัน ด้วยพลาธิการทางทหารที่แย่ อำนาจเหนือน่านฟ้าของเยอรมันรวมทั้งความล้มเหลวในการบัญชาการและการควบคุมในกองทัพแดงได้สร้างความมั่นใจว่าจะได้รับชัยชนะสำหรับเวร์มัคท์ แม้ว่ากองทัพแดงจะมีจำนวนมากมายมหาศาลและเทคโนโนโลยีที่เหนือกว่า
ยุทธการครั้งนี้เป็นการรบบนยานเกราะที่ดุเดือดที่สุดในช่วงเปิดฉากของปฏิบัติการบาร์บารอสซา และเมื่อเร็วๆนี้นักวิชาการได้พิจารณาว่าเป็นการต่อสู้รบรถถังที่ใหญ่ที่สุดในสงครามโลกครั้งที่สอง มากกว่ายุทธการที่โปรโฮรอฟกาที่มีชื่อเสียงโด่งดัง
ถนนปั้น

ถนนปั้น เป็นถนนสายหนึ่งในกรุงเทพมหานคร ในพื้นที่แขวงสีลม เขตบางรัก เป็นถนนสายสั้น ๆ ที่มีความยาวเพียง 480 เมตร เชื่อมระหว่างถนนสีลม กับถนนสาทรเหนือ
โดยชื่อ "ถนนปั้น" มาจากชื่อของผู้ที่อุทิศที่ดินยกให้ทางการตัดถนน คือ นางปั้น วัชราภัย ธิดาของเจ้าพระยาวิเชียรคีรี (เม่น) อดีตเจ้าเมืองสงขลา และเป็นภริยาของหลวงอุปการโกษากร (เวท วัชราภัย) ตรงหัวมุมถนนปั้นที่ถนนสีลม เป็นที่ตั้งของวัดพระศรีมหาอุมาเทวี (วัดแขกสีลม) ศาสนสถานสำคัญของศาสนาฮินดู จึงทำให้ถนนปั้นมีชื่อเรียกติดปากว่า "ตรอกวัดแขก" หรือ "ซอยวัดแขก" เป็นจุดที่มีจำหน่ายข้าวของตลอดจนเครื่องเซ่นไหว้ต่าง ๆ เช่น ขนมลัฑฑู สำหรับบูชาพระพิฆเนศ เป็นต้น และยังมีร้านอาหารและร้านกาแฟตลอดจนบาร์หรือแกลเลอรีเป็นจำนวนมากอีกด้วย
เฮราคลีโอโพลิส

เฮราคลีโอโพลิส แมกนา (กรีก: Μεγάλη Ἡρακλέους πόλις, Megálē Herakléous pólis) หรือ เฮราคลีโอโพลิส (Ἡρακλεόπολις, Herakleópolis) เป็นเมืองหลวงของอาณาจักรอียิปต์โบราณ ซึ่งชื่อเมืองนั้นเป็นภาษาโรมัน ตั้งอยู่ประมาณ 15 กิโลเมตร (9.3 ไมล์) ทางตะวันตกของเมืองเบนิ ซูเอฟของอียิปต์ในปัจจุบัน
ที่มาของชื่อ.
ในสมัยอียิปต์โบราณ เมืองเฮราคลีโอโพลิสเป็นที่รู้จักของชาวอียิปต์ว่าเป็น "บ้านของกษัตริย์" (ซึ่งแตกต่างจาก "เฮเนน-เนซุต", "เนน-เนซู" หรือ "เฮต-เนน-เนซู") และชื่อเมืองในภาษากรีกหมายถึง "เมืองแห่งเฮอร์คิวลีส" ตามด้วยด้วยคำว่า "ยิ่งใหญ่" ที่ถูกนำมาใช้เพื่อแยกความแตกต่างจากเมืองอื่นที่มีชื่อที่เหมือนกัน ซึ่งได้รับอารยธรรมกรีกที่ได้หลั่งไหลเข้ามาสู่อาณาจักรอียิปต์โบราณในช่วงราชวงศ์ปโตเลมี ที่เข้ามามีบทบาทอำนาจหลังจากการสิ้นพระชนม์ของพระเจ้าอเล็กซานเดอร์มหาราช แต่ประชาชนในท้องถิ่นจะเรียกว่า เอนาสยา
ภายหลังเมืองเฮราคลีโอโพลิสได้ถูกเรียกใหม่ว่า ฮนาส (คอปติก: Ϩⲛⲏⲥ) หรือ อานาส (อียิปต์อาหรับ: اهناس) สถานที่นี้เป็นที่รู้จักกันในภาษาอาหรับอียิปต์ว่า "อิฮ์นาสสิยา อัมม์ อัล-กิมัม" หรือ "อิฮ์นาสสิยาฮ์ อัล-มาดินาฮ์"
ลำดับช่วงความสำคัญของเมืองเฮราคลีโอโพลิส.
ช่วงราชวงศ์ต้น.
ช่วงแรกของการตั้งถิ่นฐานที่บริเวณเมืองเฮราคลีโอโพลิสอย่างไม่เป็นที่รู้จัก แต่ในบันทึกหินปาแลร์โม บันทึกไว้ว่าฟาโรห์เดนเยี่ยมชมทะเลสาบอันศักดิ์สิทธิ์ของเทพเฮริเซฟ ที่ เนน-เนซุต ชื่อดั้งเดิมของเมืองนี้แสดงให้เห็นว่าเมืองมีอยู่จริง ซึ่งปรากฎอยู่ในช่วงเวลาตอนกลางราชวงศ์แรก ช่วง 2970 ปีก่อนคริสตกาล
ช่วงต่อที่หนึ่ง (2181-2055 ปีก่อนคริสตกาล).
ในช่วงนี้เมืองเฮราคลีโอโพลิส มีความเจริญทางอำนาจถึงขีดสุดในช่วงระยะเวลา 2181-2055 ปีก่อนคริสตกาล ในที่สุดหลังจากการล่มสลายของอาณาจักรเก่าอียิปต์ถูกแบ่งออกเป็นอียิปต์บนและอียิปต์ล่าง ทำให้เมืองเฮราคลีโอโพลิสกลายเป็นเมืองหลักทางด้านอำนาจของอียิปต์ล่างและสามารถควบคุมการปกครองของภูมิภาคนี้ได้ และยังเป็นเมืองหลวงของอียิปต์โบราณในช่วงราชวงศ์ที่เก้าและราชวงศ์ที่สิบ (2160-2025 ปีก่อนคริสตกาล) ซึ่งในช่วงเวลานี้เมืองเฮราคลีโอโพลิสในความขัดแย้งกับเมืองธีบส์ ซึ่งเป็นเมืองหลวงของอียิปต์บน
ราชอาณาจักรกลาง (2055–1650 ปีก่อนคริสตกาล).
ในระหว่างช่วงเวลาช่วงต่อที่หนึ่งและต้นราชอาณาจักรกลาง เมืองเฮราคลีโอโพลิสกลายเป็นศูนย์กลางทางศาสนาของเทพเฮริเซฟ และมีการสร้างวิหารของเทพเฮริเซฟ ต่อมาฟาโรห์เมริคาเร ซึ่งเป็นผู้ปกครองอียิปต์ล่างที่เมืองเฮราคลีโอโพลิสได้พ่ายแพ้สงครามกับฟาโรห์เมนทูโอเทปที่สอง และภายหลังได้ถูกผนวกทั้งอียิปต์บนและล่าง ซึ่งนำมาสู่ยุคของราชอาณาจักรกลาง
ช่วงต่อที่สาม (1069–747 ปีก่อนคริสตกาล).
เมื่อช่วงเวลาที่สาม (1069-747 ปีก่อนคริสต์ศักราช) เมืองเฮราคลีโอโพลิสมีการบูรณะและก่อสร้างใหม่ของวัดและสุสานฝังศพที่มีอยู่ในเมืองและก็กลายเป็นศูนย์กลางทางศาสนาและการเมืองที่สำคัญอีกครั้ง
ยุคราชวงศ์ปโตเลมี (322–30 ปีก่อนคริสตกาล).
ในยุคยุคราชวงศ์ปโตเลมี (332-30 ปีก่อนคริสต์ศักราช) เมืองเฮราคลีโอโพลิสยังคงเป็นศูนย์กลางทางศาสนาและวัฒนธรรมที่สำคัญของอียิปต์โบราณ ผู้ปกครองชาวกรีกในยุคนี้ในความพยายามที่จะค้นหาการเชื่อมต่อและการเปรียบเทียบระหว่างเทพเจ้าของกรีกกับเทพเฮริเซฟ กับเปรียทเทียบกับเทพเฮอร์คิวลิส ซึ่งเป็นที่มาของชื่อของเมืองนี้
ยุคโรมัน (30 ปีก่อนคริสตกาล–ค.ศ. 390).
พื้นที่บริเวณของเมืองเฮราคลีโอโพลิสถูกครอบครองแม้กระทั่งในสมัยโรมัน
ทีบส์

ทีบส์ (, "Thēbai") มีชื่อเรียกในอียิปต์โบราณว่า วาเซต (Waset) เป็นนครอียิปต์โบราณริมแม่น้ำไนล์ โดยอยู่ห่างจากทะเลเมดิเตอร์เรเนียนทางใต้ประมาณ ซากโบราณสถานปัจจุบันตั้งอยู่ในนครลักซอร์ของประเทศอียิปต์ ทีบส์เคยเป็นเมืองหลักในคทาโนเม (Sceptre nome) อียิปต์ตอนบนที่ 4 และเป็นเมืองหลวงในช่วงสมัยราชอาณาจักรกลางถึงราชอาณาจักรใหม่ เมืองนี้ตั้งอยู่ใกล้นูเบียและทะเลทรายตะวันออก ซึ่งมีทรัพยากรแร่และเส้นทางการค้าที่มีความสำคัญ เมืองนี้เคยเป็นศูนย์กลางลัทธิ และเป็นเมืองที่มีความศักดิ์สิทธิ์มากที่สุดของอียิปต์โบราณหลายสมัย พื้นที่เมืองทีบส์ครอบคลุมทั้งฝั่งตะวันออกของแม่น้ำไนล์ที่เป็นที่ตั้งของวิหารแห่งคาร์นักและลักซอร์ และทางฝั่งตะวันตกที่มีสุสานส่วนตัวขนาดใหญ่ สุสานหลวง และกลุ่มสุสาน ใน ค.ศ. 1979 ซากทีบส์โบราณได้รับเลือกเป็นแหล่งมรดกโลกของยูเนสโก
ภูมินามวิทยา.
ชื่อภาษาอียิปต์ของทีบส์คือ "wꜣs.t" แปลว่า "นครแห่ง "wꜣs"" คทายาวของฟาโรห์ที่มีหัวเป็นสัตว์และฐานปลายง่าม ในช่วงปลายสมัยราชอาณาจักรใหม่ มีชื่อเรียกเป็น #เปลี่ยนทาง แปลว่า "นครแห่งอามุน" หัวหน้าเทพทั้งสามแห่งทีบส์ (Theban Triad) ส่วนสมาชิกที่เหลือคือมุตกับคนชู ชื่อเมืองทีบส์ยังปรากฏในคัมภีร์ไบเบิลภายใต้ชื่อ #เปลี่ยนทาง  ในหนังสือนาฮูม และ "No"  ในหนังสือเอเสเคียล กับเยเรมีย์
บางครั้งมีการอ้างว่าทีบส์เป็นรูปแผลงเป็นละตินจาก ที่แผลงเป็นกรีกจากภาษาอียิปต์ดีมอติกว่า "tꜣ jpt" ("วิหาร") ซึ่งสื่อถึง "jpt-swt" ปัจจุบันวิหารนี้มีชื่อเรียกเป็นภาษาอาหรับว่า คาร์นัก ("หมู่บ้านที่ป้องกันแน่นหนา") ที่ฝั่งตะวันออกเฉียงเหนือของเมือง อย่างไรก็ตาม เนื่องจากโฮเมอร์กล่าวถึงเมโตรปลิสด้วยชื่อเมืองเอง และอักษรดีมอติกยังไม่ปรากฏจนกระทั่งในสมัยต่อมา ทำให้มีผู้สงสัยในศัพทมูลวิทยานี้ โดยข้อมูลจาก"อีเลียด"ของโฮเมอร์ ระบุว่า ชาวกรีกเรียกทีบส์ของอียิปต์เป็น #เปลี่ยนทาง ("Thēbai hekatómpyloi") เพื่อแยกจาก "ทีบส์ เจ็ดประตู" ("Thēbai heptápyloi") ที่Boeotia ประเทศกรีซ
หมายเหตุ.
<templatestyles src="Reflist/styles.css" />
มาซาโตะ คูโด

มาซาโตะ คูโด  เป็นนักฟุตบอลชาวญี่ปุ่น
ทีมชาติ.
วันที่ 23 กันยายน ค.ศ. 2010 คูโดถูกเรียกตัวติดทีมชาติชุดเล็ก เพื่อไปแข่งขันเอเชียนเกมส์ 2010 ที่นครกวางโจว ประเทศจีน ต่อมาในวันที่ 23 พฤษภาคม ค.ศ. 2013 คูโดถูกเรียกตัวติดทีมชาติชุดใหญ่ครั้งแรก ในนัดกระชับมิตรพบกับบัลแกเรีย
"ตัวเลขสกอร์และผลของทีมชาติญี่ปุ่น จะอยู่ฝั่งซ้ายของเครื่องหมายขีด (–)"
วอลเลย์บอลชายเอเชียนคัพ 2018

วอลเลย์บอลชายเอเชียนคัพ 2018  หรือชื่อแบบทางการ เอสเอ็มเอ็ม วอลเลย์บอลชายเอวีซีคัพ 2018 โดยมีสยามอินเตอร์มัลติมีเดียเป็นผู้สนับสนุนหลักของรายการ ซึ่งการแข่งขันในครั้งนี้นับเป็นครั้งที่ 6 ของรายการวอลเลย์บอลชายเอวีซีคัพ ณ ไทเป, จีนไทเป (ชื่อของไต้หวันที่ระบุไว้ในสมาพันธ์) ระหว่างวันที่ 8 ถึง 15 สิงหาคม พ.ศ. 2561 โดยรายการนี้เป็นรายการวอลเลย์บอลนานาชาติที่จะจัดทุก 2 ปี ซึ่งถูกควบคุมโดยสมาพันธ์วอลเลย์บอลเอเชีย (เอวีซี) ร่วมกับสมาคมกีฬาวอลเลย์บอลแห่งจีนไทเป (ซีวีทีเอ)
ครั้งนี้เป็นครั้งแรกที่ใช้การแข่งขันรูปแบบใหม่ โดยรายการนี้จะมีฐานะเป็นดิวิชัน 1 และได้ก่อตั้งรายการวอลเลย์บอลชายแชลเลนเจอร์คัพขึ้นมา เพื่อรองรับรายการนี้ในฐานะดิวิชัน 2 และนอกจากนี้ได้เพิ่มทีมในการแข่งขันจาก 8 ทีม เป็น 10 ทีม
ประเทศที่เข้าร่วม.
ในรายการนี้ได้กำหนดให้มีทีมเข้าร่วมการแข่งขันทั้งหมด 9 ทีมสมาชิกของสมาพันธ์วอลเลย์บอลแห่งเอเชีย โดยทีมชาติจีนไทเปได้สิทธิ์เข้าร่วมอัตโนมัติในฐานะเจ้าภาพ และอีก 8 ทีมได้สิทธิ์เข้าร่วมในฐานะทีมที่ดีที่สุดในวอลเลย์บอลชายชิงแชมป์เอเชีย 2017 ณ เมืองเกรซิก, ประเทศอินโดนีเซีย โดยทีมชาติมที่เข้าร่วมแบ่งเป็นชาติที่มาจากโซนเอเชียตะวันออก (3 ทีม), เอเชียตะวันออกเฉียงใต้ (2 ทีม), เอเชียกลาง (2 ทีม), เอเชียตะวันตก (1 ทีม)
การแบ่งกลุ่ม.
ครั้งนี้เป็นครั้งแรกที่รายการวอลเลย์บอลหญิงเอเชียนคัพนำระบบการแบ่งกลุ่มใหม่ในการแข่งขัน ตามคณะกรรมการบริหารของสมาพันธ์วอลเลย์บอลแห่งเอเชียได้มีมติอย่างเอกฉันท์ ในการเปลี่ยนระบบใหม่โดยจะแบ่งกลุ่มตามลำดับของการแข่งขันวอลเลย์บอลชายชิงแชมป์เอเชีย 2017 โดยแต่ละกลุ่มจะมีกลุ่มละ 3 ทีม ซึ่งกลุ่มแรกจะเป็นกลุ่มของทีมที่มีผลงานที่ดีที่สุดในครั้งที่แล้ว แล้วกลุ่มต่อไปจะเป็นกลุ่มของทีมที่มีผลงานที่ดีที่สุดตามลงมา
แมตช์ที่ชนะด้วยผล 3–0 หรือ 3–1: ทีมที่ชนะจะได้ 3 คะแนน ส่วนทีมที่แพ้จะไม่ได้คะแนน
แมตช์ที่ชนะด้วยผล 3–2: ทีมที่ชนะจะได้ 2 คะแนน ส่วนทีมที่แพ้จะได้ 1 คะแนน
อันดับการแข่งขัน.
<templatestyles src="Col-begin/styles.css"/>
ผู้ที่ได้รับรางวัล.
<templatestyles src="Col-begin/styles.css"/>
อวาริส

อวาริส (อักษรโรมัน: Avaris, ; อียิปต์: ḥw.t wꜥr.t, บางครั้งแปลว่า "ฮัต-วาเรต"; ;) เป็นเมืองหลวงของประเทศอียิปต์ภายใต้การปกครองของชาวฮิกซอส ซึ่งปัจจุบันตั้งอยู่ใน Tell el-Dab'a ในภูมิภาคตะวันออกเฉียงเหนือของสามเหลี่ยมปากแม่น้ำไนล์ เนื่องจากเป็นเส้นทางหลักของแม่น้ำไนล์ที่ไหลไปทางตะวันออก ตำแหน่งศูนย์กลางของอียิปต์ ทำให้กลายเป็นเมืองหลวงทางการค้าที่สำคัญ ภายหลังฟาโรห์อาโมสที่ 1 ทรงยึดครองเมืองนี้ประมาณศตวรรษที่ 18 ก่อนคริสตกาล
ศัพทมูล.
ชื่อในภาษาอียิปต์เมื่อสหัสวรรษที่ 2 ก่อนคริสตกาลอาจออกเสียงเป็น *Ḥaʔət-Waʕrəʔ หมายความว่า “บ้านแห่งภูมิภาค” และสื่อถึงเมืองหลวงของเขตปกครอง ("wʕr.t") ในปัจจุบันยังมีชื่อเมืองที่คล้ายกันคือ เมืองฮาวารา ซึ่งตั้งอยู่บริเวณเขตฟัยยูม หรือที่คลีเมนต์แห่งอเล็กซานเดรียเรียกชื่อเมืองนี้ว่า "อาไทน์รา" (Athyria)
สเกตลีลากร็องพรีไฟนัล

สเกตลีลากร็องพรีไฟนัล (Grand Prix of Figure Skating Final) หรือชื่อเดิมคือ แชมเปียนส์ซีรีส์ไฟนัล (Champions Series Final) หรือนิยมเรียกสั้น ๆ ว่า กร็องพรี (Grand Prix) เป็นการแข่งขันสเกตลีลานานาชาติระดับผู้ใหญ่ การแข่งขันแบ่งออกเป็นสี่ประเภทคือ เดี่ยวชาย, เดี่ยวหญิง, สเกตคู่ และไอซ์แดนซิง การแข่งขันรายการนี้เป็นการแข่งขันที่ต่อเนื่องจากรายการ ISU Grand Prix โดยคัดเอาจากผู้มีคะแนนสูงสุด 6 อันดับแรกในแต่ละประเภท กติกาและโครงสร้างคะแนนการแข่งขันแตกต่างกันไปตามแต่ละฤดูกาล
กร็องพรีไฟนัลจัดขึ้นครั้งแรกในปีค.ศ. 1995 ที่กรุงปารีส โดยใช้ชื่อว่า "แชมเปียนส์ซีรีส์ไฟนัล" ก่อนที่จะเปลียนชื่อมาเป็น "กร็องพรีไฟนัล" ในฤดูดาล 1998–99 สเกตลีลารายการนี้ได้รับการยอมรับจากสหภาพสเกตนานาชาติ (ISU) ให้มีความสำคัญเป็นลำดังสองรองจากสเกตลีลาชิงแชมป์โลก ถือเป็นเวทีที่อยู่สูงกว่าสเกตลีลาชิงแชมป์ยุโรป และสเกตลีลาชิงแชมป์สี่ทวีป
อันดับเหรียญรวมทุกรายการแข่งขัน.
ณ เดือนกุมภาพันธ์ ค.ศ. 2018
สงครามปีเก็งโก

สงครามปีเก็งโก  สงครามกลางเมืองของประเทศญี่ปุ่นที่นำไปสู่การล่มสลายของ รัฐบาลโชกุนคะมะกุระ และการหมดอำนาจของ ตระกูลโฮโจ ที่เป็นตระกูลผู้สำเร็จราชการซึ่งชื่อ เก็งโก เป็นชื่อรัชศกของ จักรพรรดิโกไดโงะ แห่ง ราชสำนักใต้ ระหว่าง ค.ศ. 1331 — 1334 
สงครามครั้งนี้เกิดขึ้นก่อน ยุคราชสำนักเหนือ-ใต้ และนับเป็นจุดกำเนิดของ รัฐบาลโชกุนอาชิกางะ
แคว้นซูรูงะ

แคว้นซูรูงะ  เป็นแคว้นในอดีตแคว้นหนึ่งของญี่ปุ่นซึ่งปัจจุบันอยู่ในพื้นที่ตอนกลางของจังหวัดชิซูโอกะ แคว้นซูรูงะมีพรมแดนติดกับแคว้นอิซุ แคว้นคาอิ แคว้นซางามิ แคว้นชินาโนะ และแคว้นโทโตมิ และมีอ่าวซูรูงะ มหาสมุทรแปซิฟิก ที่ตั้งอยู่ทางทิศใต้เป็นพรมแดนธรรมชาติ ชื่อย่อของแคว้นนี้คือ ซุนชู
มิทรอวิตซา (ประเทศคอซอวอ)

มิทรอวิตซา  หรือ คอซอฟสกามิทรอวิตซา  เป็นนครและเทศบาลแห่งหนึ่งในประเทศคอซอวอ และเป็นศูนย์กลางของเขตมิทรอวิตซา ตั้งอยู่ริมแม่น้ำซิตนิตซาและแม่น้ำอีบาร์
ในปี ค.ศ. 2013 อันเนื่องมาจากวิกฤตการณ์นอร์ทคอซอวอ ทำให้เทศบาลนอร์ทมิทรอวิตซาถูกแยกตัวออกมา ดังนั้น มิทรอวิตซาจึงถูกแบ่งออกเป็นสองเทศบาล
สถิติประชากร ค.ศ. 2011 มิทรอวิตซามีประชากร 84,235 คน แบ่งเป็นฝั่งใต้ 71,909 คน และฝั่งเหนือ 12,326 คน
ฟุตบอลโลก 2018 กลุ่มซี

กลุ่มซีของฟุตบอลโลก 2018 จะแข่งขันตั้งแต่วันที่ 16 ถึง 26 มิถุนายน ค.ศ. 2018 กลุ่มนี้ประกอบด้วยฝรั่งเศส, ออสเตรเลีย, เปรู และเดนมาร์ก สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ทีม.
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย :
นัด.
เวลาที่ระบุไว้คือเวลาท้องถิ่น
ฝรั่งเศส พบ ออสเตรเลีย.
<section begin=ซี1 /><section end=ซี1 />
เปรู พบ เดนมาร์ก.
<section begin=ซี2 />{{Football box
}}<section end=ซี2 />
เดนมาร์ก พบ ออสเตรเลีย.
<section begin=ซี3 />{{Football box
}}<section end=ซี3 />
ฝรั่งเศส พบ เปรู.
<section begin=ซี4 />{{Football box
}}<section end=ซี4 />
เดนมาร์ก พบ ฝรั่งเศส.
<section begin=ซี5 />{{Football box
}}<section end=ซี5 />
ออสเตรเลีย พบ เปรู.
<section begin=ซี6 />{{Football box
}}<section end=ซี6 />
ระเบียบวินัย.
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.
ตระกูลอิมางาวะ

ตระกูลอิมางาวะ  ตระกูลนักรบชั้นสูงที่สืบเชื้อสายจากเซวะ เก็นจิ ซึ่งเป็นตระกูลสาขาย่อยสาขาหนึ่งของตระกูลมินาโมโตะ ผ่านทางตระกูลอาชิกางะ
ต้นกำเนิด.
อาชิกางะ คูนิอูจิ หลานชายของ อาชิกางะ โยชิอูจิ ได้ตั้งตระกูลอิมางาวะขึ้นในช่วงคริสต์ศตวรรษที่ 13 ที่แคว้นมิกาวะ พร้อมกับเปลี่ยนชื่อเป็น อิมางาวะ คูนิจิ
ยุคเซ็งโงกุ.
หลังจากการเสียชีวิตของอิมางาวะ โยชิโมโตะ ในยุทธการที่โอเกฮาซามะ เมื่อ ค.ศ. 1560 เหล่าขุนศึกที่รับใช้ตระกูลอิมางาวะได้แปรพักตร์ไปรับใช้ตระกูลอื่นทำให้ตระกูลอิมางาวะสูญเสียดินแดนในปกครองทั้งหมดให้กับตระกูลโทกูงาวะและตระกูลทาเกดะ ทำให้ตระกูลอิมางาวะตัดสินใจเข้ารับใช้ตระกูลโทกูงาวะ
วันพิทักษ์ปิตุภูมิ

วันพิทักษ์ปิตุภูมิ (;) เป็นวันหยุดราชการในประเทศรัสเซีย, เบลารุส, คีร์กีซสถาน, คาซัคสถาน, และ ทาจิกิสถาน โดยมีการเฉลิมฉลองในวันที่ 23 กุมภาพันธ์ ยกเว้นประเทศคาซัคสถานที่จะฉลองในวันที่ 7 พฤษภาคม
วันพิทักษ์ปิตุภูมิฉลองกันครั้งแรกในปี 1919 วันหยุดถูกกำหนดในปี 1918 ในช่วงสงครามกลางเมืองรัสเซีย ตามเอกสารฉบับร่างหมู่ของกองทัพแดง ที่ควบคุมนครเปโตรกราด และ มอสโก (ในวันที่ 17 กุมภาพันธ์) ในเดือน มกราคม 1919 ก็ได้มีประกาศวันหยุดอย่างเป็นทางการเพื่อระลึกถึงการสถาปนากองทัพแดง (ก่อตั้งวันที่ 18 กุมภาพันธ์ 1918) โดยในปี 1919 ได้ใช้วันจันทร์ 17 กุมภาพันธ์ ก่อนจะเปลี่ยนเป็นวันอาทิตย์ที่ 23 กุมภาพันธ์ นับแต่นั้นมา โดยที่ชื่อเดิมที่รู้จักคือ "วันกองทัพแดง"  และในปี 1923 จึงใช้ชื่ออย่างเป็นทางการคือ วันกองทัพแดงและกองทัพเรือ
ในปี 1949 ชื่อวันถูกเปลี่ยนชื่อวันกองทัพโซเวียตและกองทัพเรือ  จนเมื่อสหภาพโซเวียตล่มสลายในปี 1991 ชื่อวันที่ใช้อยู่ในปัจจุบันเรื่มใช้ในปี 2002 โดยประธานาธิบดีรัสเซีย วลาดีมีร์ ปูติน โดยประกาศให้เป็นวันหยุดราชการ (ในรัสเซีย)
เดอะเฟิสต์อัลบั้ม

The First Album เป็นสตูดิโออัลบั้มชุดแรก ของวงเก็ตสึโนวา และเป็นสตูดิโออัลบั้มชุดแรกที่ออกกับค่ายไวท์มิวสิก ใต้สังกัดจีเอ็มเอ็ม แกรมมี่ อัลบั้มนี้มี คชภัค ผลธนโชติ ,สุกฤษ ศรีเปารยะ ,อนันต์ ดาบเพ็ชร์ธิกรณ์ เป็นโปรดิวเซอร์ ออกจำหน่ายในวันที่ 27 พฤษภาคม พ.ศ. 2559
การโปรโมตอัลบั้มนั้น ซึ่งในวันที่ 28 พฤษภาคม พ.ศ. 2559 ได้แถลงข่าวเปิดอัลบั้มในงานคอนเสิร์ตเปิดอัลบั้ม The First Album ของ Getsunova ที่ลานกิจกรรม Groove ชั้น 1 เซ็นทรัลเวิลด์
เนื้อหาของเพลงในอัลบั้ม.
ซิงเกิลเปิดตัว "ไกลแค่ไหนคือใกล้" มีเนื้อหาเกี่ยวกับ ความรักที่ผ่านมุมมองในเรื่องระยะทาง บางทีอาจไม่เกี่ยวกับสถานที่ แต่เป็นระยะทางระหว่างใจสองใจ กับความพยายามที่ทำไปเท่าไหร่ก็ไม่ได้ใกล้ใจเธอสักที หากเรามีปลายทางเดียวกัน เราก็ควรได้ใกล้กัน
ส่วนซิงเกิลถัดมา "แตกต่างเหมือนกัน" เป็นเพลงประกอบซีรีส์ ฮอร์โมนส์ วัยว้าวุ่น มีเนื้อหาเกี่ยวกับเรื่องราวที่วัยรุ่นทุกๆ คนเคยผ่านในจุดๆ เช่น นที่ทำอะไรก็ผิดหมด ทำอะไรก็โดนด่า หนึ่งของชีวิตที่ต้องการแหกกฎ อยากแตกต่าง หาใครเข้าใจ แต่โดยลึกๆ แล้ว ในความแตกต่างที่เราต้องการนั้น จริงๆ เราเพียงต้องการใครสักคนที่เหมือนกัน
ส่วนซิงเกิล "คำถามซึ่งไร้คนตอบ " มีเนื้อหาเกี่ยวกับ เรื่องราวและภาพความทรงจำต่างๆวนเวียนอยู่รอบตัว กาลเวลาที่คลานอย่างเชื่องช้าเหมือนไม่ยอมให้ความเจ็บปวดผ่านไปง่ายๆ
ส่วนซิงเกิล "สิ่งที่ตามหา" มีเนื้อหาเกี่ยวกับ ความสุขของการเดินทางมาพบเจอคนที่ใช่ คนที่พอดีกันไปเสียทุกอย่าง และเติมเต็มชีวิตส่วนที่ขาดหายไป
ส่วนซิงเกิล "คนไม่จำเป็น" มีเนื้อหาเกี่ยวกับ การตอกย้ำความรู้สึกของคนที่ผิดหวังในความรักและต้องเป็นฝ่ายเดินออกมาอย่างคนที่ไม่จำเป็น
แซวิจการ์เดน

แซวิจการ์เดน  เป็นวงดนตรีป็อปจากออสเตรเลีย ประกอบด้วยนักร้องนำ แดเรน เฮส์และนักดนตรี แดเนียล โจนส์ วงก่อตั้งในปี 1994 หลังเฮส์เข้ามาเป็นนักร้องนำวงเรดเอดจ์ ซึ่งเป็นวงที่โจนส์ก่อตั้งร่วมกับพี่น้องของเขา ต่อมาเฮส์และโจนส์ออกจากวงเรดเอดจ์มาทำวงด้วยกันในชื่อครัช
ก่อนจะเปลี่ยนชื่อเป็นแซวิจการ์เดนในภายหลัง เดโมเทปของทั้งสองได้รับการตอบรับจากค่ายวิลเลจโรดโชว์/วอร์เนอร์มิวสิก ในปี 1996 วงออกซิงเกิลแรก "ไอวอนต์ยู" ที่ขึ้นถึงอันดับที่ 4 ของชาร์ตเพลงสมาคมผู้ประกอบกิจการเพลงออสเตรเลีย (ARIA) ความสำเร็จดังกล่าวทำให้วงได้เซ็นสัญญาเป็นศิลปินในสังกัดโคลัมเบียเรเคิดส์
เดือนมีนาคม 1997 วงเผยแพร่ซิงเกิลที่สาม "ทรูลีแมดลีดีปลี" ซิงเกิลนี้ขึ้นเป็นอันดับที่ 1 ของชาร์ตเพลง ARIA และกลายเป็นหนึ่งในเพลงที่รู้จักดีที่สุดของวง อัลบั้มแรกที่ใช้ชื่อเดียวกับวงเผยแพร่ในเดือนเดียวกันและอยู่ในอันดับที่ 1 ของชาร์ตเพลง ARIA นาน 19 สัปดาห์ เดือนกันยายน ปีเดียวกัน วงได้รับรางวัลอาเรียมิวสิกอะวอดส์ 10 รางวัลจากการเสนอชื่อเข้าชิง 13 รางวัล
เดือนกันยายน 1999 วงเผยแพร่ซิงเกิล "ไอนูว์ไอเลิฟด์ยู" ซิงเกิลนี้เป็นซิงเกิลที่สองของวงที่ขึ้นถึงอันดับที่ 1 ของชาร์ตเพลงบิลบอร์ดฮอต 100 อัลบั้มที่สองของวงชื่อ "แอฟเฟอร์เมชัน" เผยแพร่ในเดือนพฤศจิกายน ปีเดียวกัน อัลบั้มนี้ได้รับการรับรองระดับ 8×แพลตินัมจาก ARIA แซวิจการ์เดนประกาศยุบวงในปี 2001 เฮส์กลายเป็นศิลปินเดี่ยว ส่วนโจนส์ทำงานด้านโปรดักชันและเป็นโปรดิวเซอร์เพลง
การฟื้นฟูเค็มมุ

การฟื้นฟูพระราชอำนาจปีเค็มมุ  หรือ การฟื้นฟูเค็มมุ เป็นช่วงเวลาสามปีแห่งการปกครองของจักรพรรดิใน ประวัติศาสตร์ญี่ปุ่น ระหว่าง ยุคคามากูระ และ ยุคมูโรมาจิ ระหว่างปี ค.ศ. 1333 ถึง 1336
การฟื้นฟูปีเค็มมุ เป็นความพยายามของ จักรพรรดิโกไดโงะ เพื่อล้มล้างการปกครองของ รัฐบาลโชกุนคามากูระ และฟื้นฟูราชวงศ์ให้กลับคืนสู่พระราชอำนาจโดยกลับสู่รัฐบาลพลเรือนหลังจาก 148 ปีของรัฐบาลทหารโดยพฤตินัยที่ปกครองประเทศอยู่ที่เมือง คามากูระ จักรพรรดิโกไดโงะเปิด สงครามปีเก็งโก ในปี ค.ศ. 1331 กับรัฐบาลโชกุนคามากูระ แต่พ่ายแพ้และถูก เนรเทศ ไปยัง หมู่เกาะโอกิ
หมายเหตุ.
<templatestyles src="Reflist/styles.css" />
เดอะบาร์

เดอะบาร์ (The Bar) หรือเดิมที่รู้จักดีอย่าง ซีซาโรและเชมัส (Cesaro and Sheamus) เป็นทีมนักมวยปล้ำของ WWE ได้แชมป์แท็กทีมร่วมกัน 5 สมัย (แชมป์รอว์แท็กทีม WWE 4 สมัย และแชมป์สแมคดาวน์แท็กทีม WWE 1 สมัย) เดิมทีคู่นี้มีความบาดหมางกัน แต่หลังจาก Best of 7 Series ทั้งสองได้ถูกบังคับให้ร่วมทีมโดยผู้จัดการทั่วไปของรอว์ในขณะนั้นอย่าง มิค โฟลีย์ ชื่อทีมเดอะบาร์ของพวกเขามาจากวลี "We don't just set the bar, we are the bar!" ในปี 2019 ทีมเดอะบาร์ต้องยุติบทบาททีมลงเนื่องจากเชมัสได้รับบาดเจ็บ
เวทีมวยนานาชาติรังสิต

เวทีมวยรังสิต หรือ เวทีมวยนานาชาติรังสิต  เป็นสนามมวยที่มีชื่อเสียง ซึ่งตั้งอยู่ ณ ตำบลประชาธิปัตย์ อำเภอธัญบุรี จังหวัดปทุมธานี เวทีมวยแห่งนี้ ใช้เป็นสถานที่จัดการแข่ง ทั้งมวยไทยผ่านรายการถ่ายทอดสด รวมถึงการแข่งมวยสากลในระดับนานาชาติ
โดยในช่วงระยะเวลากว่า 3 ทศวรรษ ได้มีนักมวยที่ผ่านการแข่ง ณ สนามแห่งนี้ ไปสร้างชื่อเสียงอยู่เป็นจำนวนมาก
ประวัติ.
สนามมวยรังสิต สร้างขึ้นครั้งแรกในปี พ.ศ. 2505 โดยประสิทธิ์ อุไรรัตน์ ซึ่งเป็นผู้ว่าราชการจังหวัดปทุมธานีในสมัยนั้น เพื่ออนุรักษ์กีฬามวยไทย ต่อมา อำนวย เกษบำรุง ซึ่งเป็นเจ้าของค่ายมวยหลายแห่ง มีความต้องการจัดการแข่ง จึงมาขอเช่าสถานที่ โดยมีแนวคิดในการนำนักมวยจากที่ต่าง ๆ มาแข่งกัน ซึ่งการแข่งครั้งแรก เก็บค่าผ่านประตูได้กว่า 6,400 บาท จากต้นทุนในการจัดไม่ถึง 3,000 บาท จากนั้นได้มีการจัดเรื่อยมา และมีผู้เข้าชมเพิ่มขึ้นในแต่ละนัด
ปี พ.ศ. 2505 นี้เอง ได้มีการเปิดประมูลสนามมวย ซึ่งอำนวย เกษบำรุง ชนะการประมูลด้วยเงิน 20,000 บาท และได้ทำการปรับปรุงสนามมวย รวมทั้งจัดการแข่งทุกสัปดาห์
สนามมวยรังสิต ได้ทำการย้ายสถานที่มาแล้ว 5 ครั้งเนื่องด้วยเป็นสถานที่เช่าทั้งหมด โดยครั้งแรกอยู่ที่ตลาดรังสิต ริมคลองรังสิต
พ.ศ. 2509 ย้ายไปโรงงานกระสอบ (ตรงข้ามโรงกษาปณ์ในปัจจุบัน) โดยใช้เงินลงทุน 160,000 บาท
ครั้งที่ 3 ย้ายไปบริเวณประปารังสิต (หน้าตลาดรัตนโกสินทร์ในปัจจุบัน)
ครั้นในปี พ.ศ. 2513 ก็ย้ายไปยังตลาดรังสิต โดยมีสัญญาเช่า 10 ปี
และเมื่อหมดสัญญาเช่า อำนวย เกษบำรุง ได้ทำการซื้อที่ดินติดถนนพหลโยธิน ตรงข้ามด่านชั่ง เป็นพื้นที่ประมาณ 7 ไร่ ซึ่งเป็นที่ตั้งสนามมวยรังสิตในปัจจุบัน และได้ทำการเปิดอย่างเป็นทางการ ณ วันที่ 26 ธันวาคม พ.ศ. 2528
เดิมในปี พ.ศ. 2558 สถิติผู้เข้าชมที่เวทีมวยแห่งนี้เฉลี่ยต่อนัด อยู่ที่ 400 คน กระทั่งปี พ.ศ. 2559 จากการประกบคู่มวยต่างศึก ต่างสาย ส่งผลให้มีผู้เดินทางมาเข้าชมต่อนัดเฉลี่ยที่ 700 คน
กิจกรรมเพื่อสังคม.
วันที่ 17 มีนาคม พ.ศ. 2558 ทางสนามมวยได้จัดหาเงินเพื่อช่วยเหลือสถานีตำรวจภูธรประตูน้ำจุฬาลงกรณ์ สำหรับการสร้างตู้ยาม
เหตุการณ์สำคัญ.
เดือนเมษายน พ.ศ. 2558 เกิดกรณีเจ้าหน้าที่ตำรวจภูธรจังหวัดปทุมธานีเข้าจับกุมนักพนันที่สนามมวย 86 ราย อย่างไรก็ตาม ฝ่ายเจ้าของสนามได้ออกมาแย้งว่ามีใบอนุญาต เช่นเดียวกับสนามมวยมาตรฐานทุกแห่ง และได้มีการนำเงิน 425,000 บาทมาเพื่อประกันตัวออกไป
การตอบรับ.
เวทีมวยนานาชาติแห่งนี้ได้รับคำวิจารณ์เชิงบวกด้านบรรยากาศที่โอ่โถง การแยกโซนสำหรับกองเชียร์ที่เห็นได้ชัดเจน มีเครื่องปรับอากาศเปิดตลอดเวลา อย่างไรก็ตาม เวทีมวยแห่งนี้มีข้อเสียอยู่บ้างคือ สถานที่จอดรถที่มีอยู่จำกัด
สิ่งสืบเนื่อง.
เวทีมวยนานาชาติรังสิต ยังใช้เป็นสถานที่ถ่ายทำภาพยนตร์ที่มีชื่อเสียง อาทิ ในปี พ.ศ. 2554 ได้มีการถ่ายทำผลงาน "มวยไทย Fight แหลก" ที่นำแสดงโดยเจสัน ยัง
ขนมบ้าบิ่น

ขนมบ้าบิ่น ขนมไทยอย่างหนึ่ง ทำจากแป้งข้าวเหนียวผสมกับมะพร้าวและน้ำตาลทรายรวมถึงไข่ไก่ ทำให้สุกด้วยการผิงไฟล่างไฟบน มีลักษณะเป็นชิ้นเล็ก ๆ แบน ๆ เป็นขนมที่มีที่มาจากขนมโปรตุเกสเช่นเดียวกับขนมไทยอีกหลาย ๆ ประเภท แต่ขนมบ้าบิ่นน่าจะถือกำเนิดในยุครัตนโกสินทร์
ที่มาของชื่อ "บ้าบิ่น" มีที่มาด้วยกันสองกระแส บ้างก็ว่ามาจากผู้ที่เป็นเจ้าของตำรับซึ่งเป็นชาวชุมชนกุฎีจีนชื่อ "แม่บิ่น" โดยครั้งแรกใช้ชื่อว่า "ขนมป้าบิ่น" และเรียกเพี้ยนจนกลายเป็นบ้าบิ่นในที่สุด ขณะที่อีกกระแสหนึ่งกล่าวว่า ด้วยความที่ขนมบ้าบิ่นมีที่มาจากขนมโปรตุเกสชื่อ กลชาดาซ เดอ กรูอิงบรา (Queijadas de Coimbra) ซึ่งใช้เนยแข็งเป็นวัตถุดิบ แต่เรียกกันติดปากเพียงคำสุดท้าย คือ "บรา" และต่อมาเพิ่มคำว่า "บิ่น" เข้าไป จนกลายมาเป็นขนมบ้าบิ่นในที่สุด โดยแหล่งของขนมบ้าบิ่นที่ขึ้นชื่อ คือ อำเภอท่าเรือ จังหวัดพระนครศรีอยุธยา
ทั้งนี้คำว่า "บ้าบิ่น" พจนานุกรม ฉบับราชบัณฑิตยสถานได้ให้นิยามว่า "ว. มุทะลุ หุนหันพลันแล่น อวดกล้าทำการอย่างไม่มีสติยั้งคิด บิ่น ก็ว่า"
อัลแฟรด ฟินปอกาซอน

อัลแฟรด ฟินปอกาซอน (ไอซ์แลนด์: Alfreð Finnbogason; เกิดวันที่ 1 กุมภาพันธ์ ค.ศ. 1989) เป็นนักฟุตบอลชาวไอซ์แลนด์ ปัจจุบันลงเล่นตำแหน่งกองหน้าให้กับสโมสรฟุตบอลเอาก์สบวร์คและทีมชาติไอซ์แลนด์
อัลแฟรด เป็นผู้ทำประตูสูงสุดในลีกเอเรอดีวีซีของประเทศเนเธอร์แลนด์ ในฤดูกาล 2013–14 ยิงได้ 29 ประตู มากที่สุดเป็นอันดับที่ 4 ของลีกยุโรป รองจาก ลุยส์ ซัวเรซ, คริสเตียโน โรนัลโด และ Jonathan Soriano
อัลแฟรดลงเล่นให้กับทีมชาตินัดแรก พบกับหมู่เกาะแฟโร ในปี ค.ศ. 2010 เขาลงเล่นไปทั้งหมด 45 นัด ยิงได้ 11 ประตู
ทีมชาติ.
อัลแฟรดลงเล่น 11 นัด และยิง 5 ประตูให้กับทีมชาติรุ่นอายุไม่เกิน 21 ปี ประตูแรกของเขาเกิดขึ้นเมื่อวันที่ 8 กันยายน ค.ศ. 2009 ในรอบคัดเลือกของฟุตบอลชิงแชมป์แห่งชาติยุโรป รุ่นอายุไม่เกิน 21 ปี นัดที่ชนะไอร์แลนด์เหนือ 6–2 ที่สนามเดอะโชว์กราวด์ เมืองคอเลเรน ประเทศไอร์แลนด์เหนือ
อัลแฟรดลงเล่นให้กับทีมชาติชุดใหญ่นัดแรกในปี ค.ศ. 2010 ซึ่งลงเล่นในฐานะตัวสำรอง นัดกระชับมิตรพบกับหมู่เกาะแฟโร ต่อมาเขายิงประตูแรกในฐานะตัวจริง นัดที่แพ้อิสราเอล 3–2 ที่สนามกีฬาบลูมฟิลด์ในเทลอาวีฟ สถิติวันที่ 9 ตุลาคม ค.ศ. 2016 เขาลงเล่นให้ทีมชาติชุดใหญ่ 40 นัด ยิงได้ 11 ประตู
เขามีชื่อติดทีมชาติแข่งขันฟุตบอลชิงแชมป์แห่งชาติยุโรป 2016
"ข้อมูลล่าสุดเมื่อวันที่ 9 ตุลาคม ค.ศ. 2016 โดยสกอร์ของทีมชาติไอซ์แลนด์จะอยู่ฝั่งซ้ายของเครื่องหมายขีด"
 "ณ วันที่ 9 ตุลาคม ค.ศ. 2017"
เธอทำให้ได้รู้

"เธอทำให้ได้รู้" เป็นซิงเกิลของวงดนตรีโปเตโต้ ประพันธ์เนื้อร้องโดย เหมือนเพชร อำมะระ แต่งทำนองโดย กัณฑ์กณัฐ อังคณาจีรธิติ, เหมือนเพชร อำมะระ และเรียบเรียงโดย กัณฑ์กณัฐ อังคณาจีรธิติ, โปเตโต้ ออกจำหน่ายในวันที่ 6 มิถุนายน พ.ศ. 2560 สังกัดจีนี่เรคอร์ดส ในเครือจีเอ็มเอ็ม แกรมมี่
ส่วนมิวสิกวิดีโอ เป็นเรื่องเกี่ยวกับความรัก 3 รูปแบบ รักวัยมัธยม รักวัยมหาวิทยาลัย รักวัยทำงาน 
ในปีเดียวกัน ได้ปล่อยภาพยนตร์สั้นประกอบเพลง “เธอทำให้ได้รู้” เวอร์ชันพิเศษ สำหรับอีซูซุฉลอง 60 ปี ซึ่งมี “ก้อง-สหรัถ สังคปรีชา” มาร่วมขับร้องในเพลง และมี “บอย-ปกรณ์ ฉัตรบริรักษ์” มาร่วมแสดงในภาพยนตร์สั้น โดยภาพยนตร์สั้นประกอบเพลงได้ปล่อยในวันที่ 11 กรกฎาคม พ.ศ. 2560 ส่วนมิวสิกวิดีโอเพลงได้ปล่อยในวันที่ 25 กรกฎาคม พ.ศ. 2560 ในเนื้อหาเพลงและภาพยนตร์สั้นจะนำเสนอเรื่องราวประสบการณ์ความรัก ความผูกพันที่หลากหลายไว้อย่างน่าสนใจ